Notre Damen kellonsoittaja - Tampereen Teatteri\nUpeat arvostelut saanut suurmusikaali valloittaa!\n”Petrus Kähkösen herkkä Quasimodo kasvaa sankarihahmoksi”\n”Notre Damen kellonsoittaja on komein Tampereella tähän mennessä nähty musikaali”\nNotre Damen kellonsoittaja jatkaa Tampereen Teatterin upeiden musikaalituotantojen sarjaa.\nNotre Damen kellonsoittaja perustuu Disneyn animaatioelokuvaan ja Victor Hugon samannimiseen romaaniin. Musikaali kertoo rohkeudesta ja sorrosta, vihasta ja rakkaudesta – taistelusta paremman maailman puolesta. Sen jännittävät ja mukaansatempaavat tapahtumat sijoittuvat 1400-luvun lopun Pariisiin.\nMusikaalin on luonut Oscar-palkittu kaksikko, Alan Menken (mm. Aladdin, Pieni merenneito, Kaunotar ja hirviö) ja Stephen Schwartz (mm. Egyptin prinssi, Pocahontas) sekä Peter Parnell. Lumoava musiikki perustuu Disney-elokuvan musiikkiin sekä musikaalia varten sävellettyyn musiikkiin. Suomennoksesta vastaa Mikko Koivusalo.\nSuosittelemme musikaalia yli 12-vuotiaille.\n"Tampereen Teatterissa paneudutaan esitykseen niin huolella, että katsojan silmissä koko teatteri muuttuu katedraaliksi."\nHELSINGIN SANOMAT, Lauri Meri\n"Petrus Kähkösen Quasiomodo on äärimmäisen notkea, niin fyysisesti kuin äänellisestikin. Alistetusta oliosta kasvaa riipaiseva sankarihahmo, joka saa katsojien sympatiat puolelleen."\nAAMULEHTI, Maarit Saarelainen\nHieno esitys kaikin tavoin. Koskettava, visuaalisesti kaunis kokonaisuus. Upeat näyttelijät, kuoro, lavastus ja musiikki. Kiitos!\nLoistavasti toteutettu esitys! Visuaalinen kaikin puolin ja tarkkaan harkittu kokonaisuus. Musiikilla luotu tunnelma sai pitämään katsojan mielenkiinnon yllä läpi esityksen. Heittämällä yksi parhaimmista esityksistä!\nHieno esitys, erityisesti laulupuoli toimi upeasti. Erityisesti Lari Halmeen laulutaidot yllättivät. Lavastus oli näyttävä ja kekseliäs, hienoa! Kyllä Tampereella osataan.\nKiitos huikeasta esityksestä. Visuaalista ilotulitusta alusta loppuun, välillä jopa kylmiä väreitä. Ansaitsee kaiken suitsutuksen!\nLue lisää kommentteja\nPerustuu Victor Hugon romaaniin ja Disney-elokuvan lauluihin\nEsitetään Music Theatre International Europen luvalla\nÄänisuunnittelu Ivan Bavard, Jaakko Virmavirta\nKertoja / Kuningas Louis\nFredrik / Isä Dupin\nKivipatsas 1, / Ensemble\nSuomen Teatteriopiston opiskelijoita\n13 hengen orkesteri\n“Notre Damen kellonsoittaja on viiden tähden musikaali: ”Katsojan ei tarvitse muuta kuin pitää aistinsa auki”. Tampereen Teatterissa paneudutaan esitykseen niin huolella, että katsojan silmissä koko teatteri muuttuu katedraaliksi.”\n“Tampereen Teatterin Notre Damen kellonsoittajan loppu saa katsojan kaivamaan nenäliinat esiin. Petrus Kähkösen herkkä Quasimodo kasvaa sankarihahmoksi.”\n“Notre Damen kellonsoittaja jatkaa laadukkaasti tehtyjen musikaalien sarjaa Tampereen Teatterissa. Esitys sekä kuulostaa että näyttää hienolta, ja se sisältää useita hienoja yksittäisiä suorituksia.”\nHämeen Sanomat, Aksu Piippo\n“Kun katsoo Notre Damen kellonsoittajaa, unohtaa olevansa teatterissa. Musikaali on niin upea ja kokonaisvaltainen elämys, että tuntuu kuin hengittäisi katedraalissa, kaduilla ja kaltereiden takana.”\nEeva, Tiina Laaninen\n“Tampereen Teatterin Notre Damen kellonsoittaja on täydellinen suoritus. Silénin ääni lumoaa katsojat, ja Ilkka Hämäläinen tulkitsee voimallisesti vallasta sokaistuneen Claude Frollon roolin. Myös kivipatsaat, näyttävät tanssikohtaukset ja veistoksiksi maskeeratut kuorolaiset saavat hengen salpautumaan. – – Kaikkein suurimmat suitsutukset ansaitsee Petrus Kähkönen, joka muuntautuu yleisön edessä häkellyttävällä taidolla kyttyräselkäiseksi erakoksi. Järisyttävän upeissa lavasteissa vaivattomasti kieppuvaa näyttelijää ei voi kuin ihailla.”\nMaaseudun Tulevaisuus, Laura Kuivalahti\n“Quasimodo hurmaa – Tampereen Teatterin sovitus Victor Hugon klassikkoromaanista onnistuu itkettämään ja naurattamaan.”\nKeskisuomalainen, Maarit Cederberg\n“Tampereen Teatterin Notre Damen kellonsoittaja on komein Tampereella tähän mennessä nähty musikaali”\nKulttuuriuutiset, Janica Brander\n“Quasimodo hurmaa hirviönä”\n“Briljantti toteutus syntyy tekijöidensä ehdottomasta rakkaudesta Victor Hugon luomiin hahmoihin.”\nPirkanmaan Lehtitalo, Matti Pulkkinen\n“Notre Damen kellonsoittaja on huikea. Heti alkukohtaus salpaa hengityksen”\nTamperelainen, Katariina Fleming\n“Tampereen Teatterin Notre Damen kellonsoittaja on upea musikaali ja syvästi inhimillinen kertomus meistä ihmisistä”\nLiisan seikkailut, Liisa Talvitie\n“Disneyn Notre Damen kellonsoittaja -musikaali avautui Tampereen Teatterissa kaksi viikkoa sitten, ja Georg Malviuksen ohjaama esitys on kerännyt jo pitkän liudan ylistäviä arvioita. Eikä ihme, sillä tarina on hyvin vaikuttava ja toteutus huippuluokkaa.”\n“Ohoh: Risto Korhosella on hunajainen lauluääni.”\nPirkkalainen, Antti Jokinen\n“Tampereen teatterin tulkinta on tyylikäs ja vahva. Musikaali on vähintään yhtä ajankohtainen tänä päivänä kuin Hugon aikaan.”\n“Visuaalisesti vaikuttava kokonaisuus syntyy upeista kuvista, jotka vievät parikymmenhenkisen ensemblen kanssa katsojat katedraalin katoilta, karnevaalivilinään ja salaiselle Ihmeiden aukiolle. Miten hienoja siirtymiä ja miten ketterästi Petrus Kähkönen lavasteissa kiipeääkään! Ja miten hauskasti gargoilit tuovat ripauksen komediaa tarinaan! Kivipatsaiden henkiin herääminen onkin toteutettu varsin taitavasti.”\nMan Made Lifestyle, Karri Harju\n“Notre Damen kellonsoittaja on sanalla sanoen huikea – Superlatiivit loppuvat kesken sitä ylistäessä!”\n“Marjatta Kuivaston lavastus on yksi Tampereen Teatterin tuotannon päätähdistä. Silmissäni näkyi todennäköisesti sydämiä, kun astuin sisään saliin ja ensimmäisenä minua vastassa oli iso gargoilipatsas ja lyijylasi-ikkunoita. Lavasteet ulottuvat reilusti näyttämön ulkopuolelle ja muuttavat koko teatterisalin katedraaliksi, mitä Raimo Salmen kaunis valosuunnittelu täydentää. Erilaiset räystäspirut ovat juuri niin persoonallisia kuin pitääkin, kellotorni on toteutettu fiksusti ja lavastuksen osat liikkuvat paikoilleen ja pois kuin huomaamatta.”\n“Täytyy sanoa, että melkoinen musikaaliohjaajavelho tuo Malvius. Hän pystyy sovittamaan isoista teattereista tutun maailmanluokan musikaalin pienempään suomalaiseen teatteriin niin, ettei eroa juuri huomaa. Tampereen Teatterin Notre Damen kellonsoittaja on huippuammattitaidolla toteutettua kansainvälistä musiikkiteatteria.”\n“Kyllä tämän takia kannatti tehdä musikaalireissu Tampereelle!”\n“Dotre Damen kellonsoittaja musikaali oli järisyttävän hyvä. Mitä heittäytymistä, mitä näyttelemistä, koreografia, asut, kuoro, soittimet, kaikki viimeistä piirtoa myöten täydellistä. Dotre Damen kellonsoittaja kokonaisuudessaan on paras musikaali mitä olen ikinä kokenyt.”\nTiia K – Minäkö keski-ikäinen?\n“… ja aivan k-ä-s-i-t-t-ä-m-ä-t-t-ö-m-ä-n sielukas, koskettava ja uskottava Petrus Kähkönen – mies, ääni ja karisma. Harvalla on sellainen ääni, että liikutun kyyneliin sen kauneudesta ja soinnista. Joskus jahkailen pitkäänkin, että nousisiko aplodeeraamaan seisaaltaan, nyt en miettinyt hetkeäkään. Teki mieli nousta ylös jokaisen soolon jälkeen!”\n“Aidosti täydet tähdet antaisin, jos antaisimme tähtiä. Ehkä tähtiä kirkkaampi pisteytys on silti se, että haluaisin nähdä Tampereen Notre Damen kellonsoittajan uudestaan, ehkä sitten parvekkeelta.”\n“Pääroolien esittäjät, niin kuin koko muukin näyttelijäkaarti on huikea. Upean lavastuksen ja ammattilaisten keskellä unohdin täysin olevani keskellä Tamperetta, niin maailmanluokan musikaali on kyseessä.”\n“Ensimmäiset ihastuksen vilunväreet kiirivät päästä varpaisiin, kun esitystä oli kulunut vasta muutaman minuutin verran. Parvekkeelle vievät ovet avautuivat ja patsaiksi puetut kuorolaiset ottivat paikkansa parvekkeen kaiteen viereltä. Henkeäsalpaavat nuotit ja sävelet täyttivät salin ja tuttu melodia lennätti minut Pariisiin.”\nCuriouser & Curiouser by Noora Näppilä\n“Notre Damen kellonsoittaja on niin rikas ja täyteläinen teos, että sanalliset kuvailut jäävät auttamatta vajaiksi. Tämä täytyy kokea itse! Vahva, vahva suositus.”\nKeskustori.fi, Jaana Hakala\n“Tampeeen teatteri tarjoaa toinen toistaan loisteliaampi lavasteita, mukaansatempaavia musikaalinumeroita ja koskettavan tarinan, jolla on humaani sydän.”\n“Tämä suosittu musikaali Notre Damen kellonsoittaja sai välillä kananlihalle ja välillä herkistymään. Kertakaikkiaan viiden tähden näytelmä! Ja mitkä upeat lavasteet, varsinkin ne upeat isot kirkonkellot jäivät mieleeni. Korvia hivelevä musikki, joka välillä oli aivan kuin ooperatason musiikkia. Puhuvat ja liikkuvat patsaat olivat mahtava ja hauska idea.”\n“Kellot soi että tuntuu – Petrus Kähkönen tekee herkän ja lämpimän Quasimodon vaativan roolin upean tarkasti.”\nLue ja kuuntele ennakkojuttuja:\nYle Uutiset Pirkanmaa (Yle Areena kohdasta 4:55)\nAamulehti: Kinky-Boots tähden rohkea ratkaisu\nRadio Sun: Petrus Kähkönen Tampereen Teatterin suurmusikaali Notre Damen kellonsoittajan päärooliin\nNautinnollinen kokonaisuus. Moniulotteinen, tila käytetty erittäin hyvin, esim. parvelle sijoitettu kuoro. Lavastus oli erittäin onnistunut.\nEsitys on juuri niin henkeäsalpaavan upea kuin jo ennakkoon osasimme odottaa. Hienoa.\nKävimme katsomassa Notre Damen kellonsoittajan la. 7.3. Se oli aivan käsittämättömän upea! Musiikki, laulut, lavastus, puvustus, valot, muut tehosteet. Meillä oli odotukset aivan huipussaan, mutta löitte ne 6 – 0. Tällä jaksaa taas koko vuoden eikä tällainen esitys itse asiassa unohdu milloinkaan. Suuri kiitos ja isoa kättä!\nIllan ylivoimaisesti parhaan näyttelijäsuorituksen teki roolihahmo Claude Frollo (Ilkka Hämäläinen), sekä Puhuvat Kivipatsaat. Kiitokset myös upeasta lavastuksesta vastanneelle työryhmälle!\nEsitys oli kaikinpuolin korkeatasoinen (näytteleminen, laulut, lavastus) ja hienosti toteutettu. Äänentoisto toimi myös hyvin. Ainoa asia, joka jäi harmittamaan oli upean lavastuksen puolittainen näkyminen. Paikkani oli parvekkeen alapuolisessa katsomossa, jolloin lavastuksen yläpuoli jäi uupumaan kokonaan. Tilannetta oli parannettu kolmella näytöllä, mutta se ei auttanut hienoon katedraalitunnelmaan eläytymisessä. Se oli sääli, sillä juuri huikea katedraali-illuusio oli kuulemma toden tuntuinen. Kokonaisuutena teatterielämys oli hyvä.\nKiitos taas kerran mahtavasta esityksestä! Usein pettyy, kun esitystä on kovin hehkutettu etukäteen. Mutta nyt nautin joka hetkestä. Istuin rivillä 7, paikka 93. Joissain kohdissa puhe jäi musiikin taakse, eli kaikesta ei saanut selvää. Onneksi aihe ja juoni oli entuudestaan tuttu. Nähdään taas!\nEsityksen kävivät katsomassa meidän nuoret ja liikutuksen kyyneleiltä ei oltu vältytty 🙂 Olisi ollut mukava, jos osa näyttelijöistä olisi jaksanut piipahtaa esityksen jälkeen yleisön luona aulassa. Olisi ollut ylimääräinen plussa mahtavalle teatterielämykselle saada ottaa kuva ja kiittää henkilökohtaisesti suosikkinäyttelijää.\nÄänentoisto jossain paikassa liian voimakas. Kuulolaitetta ei voi pitää päällä. Muuten selvää artikulointia sai jopa selvän sanoista. Upea esitys.\nMeitä oli 13 hengen ryhmä senioreita ja kaikki nautimme esityksestä. Varsinkin kuorojen osuus oli mahtava ja unohtamatta pääosan esittäjää joka suoriutui osastaan loistavasti. Myös lavastus ansaitsee erityiskiitoksen joten kaiken kaikkiaan loistavaa viihdettä.\nEsitys oli upea, ja lavasteisiin oli nähty vaivaa. Hieno kokemus, vaikka lippujen hinnat ikävä kyllä tuntuivat kalliilta. Mutta muuten tämmöistä esitystä oli ilo katsella, kun se oli tuotettu ammattitaidolla, ja näyttelijät osasivat hommansa myös laulamisen osalta, varsinkin Petrus Kähkönen. Kiitos siitä.\nNotre Damen kellonsoittaja oli hieno esitys. Musiikki hyvää ja laulajat ammattitaitoisia. Näyttelijät osaavia ja taitavia. Kolmannelle riville tuli savu turhan väkevästi. Miten näyttelijät pärjäävät, kun katsojatkin joutuivat yskimään?\nTaitavasti tehty esitys, viimeistä yksityiskohtaa myöten. Patsaat oli ihanat. Kertoja myös mieletön. Puhumattakaan muista rooleista, Lari, Petrus niin ihania.\nHuikea Notre Damen kellonsoittaja! Iso kiitos. Etukäteen tilattu väliaikatarjoilu helposti löydettävissä ja hyvä. Palvelu iloista ja erinomaista. Jos joskus teette remonttia, niin lisää vessoja ja narikkaan väljyyttä. Ymmärrämme toki, että perinteikäs ja vanha rakennus rajoittavat näitä parannuksia, ja ihmeen hyvin ne toimivat näinkin.\nTeatterisali oli hienosti tehty kokonaisuus ja tuntui intiimiltä, sillä parvella olleet kuorolaiset upeine maskeineen olivat niin lähellä yleisöä. Tarina oli hienosti toteutettu ja jokainen esiintyjä oli laulutaitoinen, osa erittäin hyviä. Oli ilo kuunnella ja katsoa taitavaa työtä. Sanoisin, että päihitti musiikillisesti Helsingissä nähdyn Pieni merenneito -musikaalin ja pidin siitä todella paljon. Hienoa nähdä monipuolista osaamista! Näyttelijät istuivat rooleihinsa, hienot valinnat. Surullinen tarina 1400-luvulta ja edelleen yhtä ajankohtainen. Lämmin kiitos koskettavasta taidekokemuksesta.\nHieno toteutus visuaalisesti ja tunnelmallisesti. Hyvä työryhmä. Noin yleisesti ottaen draamanäytelmät on kiinnostavampia kuin musikaalit. Lippuhintakin hirvittää musikaalissa vaikkei olekaan niin korkea kuin Helsingissä. Eipä siellä ole tullut katsottua muita kuin perusnäytelmiä. Kaikenkaikkiaan olen ylpeä Tampereen Teatterista.\nKiitos! Esitys oli upeasti toteutettu ja erityisesti lavastus oli upea. Juuri tällaisia näytelmiä haluaisi tulla katsomaan teatteriin koko perheellä, mutta lipun hinta oli kyllä niin suolainen, että jäi vain minun henk. koht. nautinnokseni. Odotankin innolla taasen Saiturin joulua, jota voimme tulla taas nauttimaan porukalla muutaman vuoden tauon jälkeen.\nOli viihdyttävä ja koskettava esitys! Kiitos! Kuulolaite korvassa oleva viiskymppinen ystävämme ei viidennellä rivillä saanut oikein sanoista selvää…ja meillä muillakin välillä vaikeuksia… Väliaikatarjoilut toimivat hyvin ja leivokset maistuivat hyvälle, kiitos!\nEsitys oli upea, täydellinen! Ei siis mitään parannettavaa. Lavastus oli nerokas ja kekseliäs. Kuoro ansaitsee erityiskiitoksen, kylmät väreet kulkivat sitä kuunnellessa. Istuimme vielä parvella, lähellä. Kiitokset Oulusta, tulemme vastakin!\nKiitos, loistava esitys. Musiikki, esiintyjien äänet, lavastus esim tulipalo ja suuri kertomus näyttämölle kiteytettynä, herkät roolit olivat hienoja! Alussa ajankohtainen nukketeatteri oli hyvä esittämään kertomuksen taustan. Jokin joukkokohtaus kyllä minusta oli kaoottinen. Kaukaa tulleena jouduin kiirehtimään junalle ja ajattelin eikö narikalle voisi ottaa enempi ihmisiä jakamaan takkeja. Hieno reissu Tampereelle, teatteri sen kohokohta. Kiitokset teille!\nErityisesti pidin lavastuksesta joka levittäytyi myös katsomoon. Petrus Kähkönen ketteryydessään oli huikaiseva Quasimodo. Mutta suosikikseni nousi Risto Korhonen kertojana.\nTodella upea esitys! Hienot lavasteet, asut, taitavat laulajat ja esiintyjät. Kaikki sujui hienosti sisäänkäynnistä lähtöön. Kaikin puolin hieno elämys! Kannatti tulla vierailulle Turusta Tampereelle esityksen vuoksi. Kiitos kaikille tekijöille!\nVoi, tuhannet kiitokset upeasta näytöksestä. Sekä minä että puolisoni olimme hyvin vaikuttuneita sekä näyttelijäsuorituksista, tansseista sekä musiikista. Lavastus ja asut täydellisiä. Minua viehätti varsinkin kivipatsaiden esittäjien vaatetus. Quasimodon suoritus ihastutti jo fyysisestikin vaikealla vaativuudellaan saati sitten vielä tunnetasolla yltävällä koskettavuudellaan. Näinkö ihmisen vai…. Puolisoni sanoi, että hänelle näytös oli Suomessa nähdyistä paras!!!! Hyvää jatkoa Tampereen teatterille, tulemme toistekin. Ps. kiitos permannon takapenkille asennetuista näyttöruuduista, joista pystyimme näkemään kellotornin ylhäällä tapahtuvat asiat.\nEipä muuta voi sanoa et loistava. Kolmannen kerran näin ja uudestaan voisin vielä katsoa. Vieläkin fiilistelen loistavaa lavastusta, ryhmäkohtauksia, esmeraldaa, quasimodoa ja erityisesti loistavaa frolloa.\nNotre Damen kellonsoittaja oli ikimuistoinen, todella upea esitys! Hieno toteutus ja lavastus. Mahtavat esiintyjät, erityisesti kiitos pääosan esittäjälle! Katsoimme lumoutuneena esityksen 9-vuotiaan poikani kanssa, tulisimme kernaasti uudelleen, jos näytöksiä vielä syksyllä tulisi!\nKiitos hienosta esityksestä. Istuimme takarivin oikeassa nurkassa, koska “heräsimme” asiassa liian myöhään, ei ollut valinnan varaa. Musiikki soi mielestämme liian voimakkaana. Olemme normaali kuuloisia. Nykyinen tapa näyttää olevan että äänentoisto on aina liian voimakasta. Se kyllä ajanmyötä kuurouttaa meitä. Oli kyllä mahtava esitys!!!!!\nKannatti lähteä kauempaa suomesta Tampereelle tätä elämystä kokemaan, iso kiitos teille!!\nUpea esitys, kerrassaan hienot kulissit, joissa vetreät näyttelijät liikkuivat ketterästi. Patsaat sekä parvella että näyttämöllä maskeissaan ja tamineissaan olivat ihanaa katsottavaa, hyvin tehty. Kuinka saattekaan kaiken mahtumaan aika pienelle näyttämölle (Cats aikoinaan sama juttu). Mainiota. Laulut, tanssit kaikki hyviä mutta valitettavasti surullinen tarina.\nEn miellä itseäni erityisesti teatteri-ihmiseksi, mutta nautin ajastani Notredamen kellonsoittajan esityksessä.\nHIENO teatterikappale. En ole ehkä koskaan nähnyt yhtä prameaa esitystä lavastuksen suhteen. Istuin perheeni kanssa parvella katsomassa esitystä. Oli hienoa istua äänen pauhussa, kun kuoro kävi laulamaan – kun patsaat heräsivät eloon. Upea musiikki kaiken kaikkiaan. Kiitos.\nEsitys oli upea ja nautittava! Taitavat näyttelijät ja kokonaisuus, jonka olisi voinut katsoa uudelleenkin. Lavastus oli toteutettu hämmästyttävän hienosti ja yksi mieleen painuvista yksityiskohdista oli parvella laulava “patsaskuoro”. Parannettavaa ei tule mieleen.\nEsitys oli aivan mahtava. Näyttelijät tanssivat ja lauloivat upeasti. Brunssi oli maistuva kaikilta osallistujilta tuli kiitosta. Kannatti lähteä Sipoosta Tampereelle ,ilma oli surkea ja sateinen ,mutta esitys sai mielialan kohoamaan. Kiitos !\nYllätyimme positiivisesti parvekkeella istuessamme upeasta akustiikasta koska saimme istua ja nauttia upeasta kuorosta heidän välissä. Mielettömän upea kokemus, koska kerrankin tuntui, että musiikki/esitys lävisti koko kehon ja hetki pysähtyi. Toivottavasti permannossa oli kaiuttimet tmv jotta hekin saivat samanlaiset väristykset ja elämykset kuorosta.\nKävin katsomassa 12-vuotiaan lapsenlapseni kanssa Notre Damen kellonsoittajan. Oli todella onnistunut toteutus – erityisesti lavasteet ja kuoro onnistuivat mainiosti, kuten myös pääroolien laulajat. Tampereella on tarjolla loistavaa teatteri ja helsinkiläisenä harmittaa, kuinka harvoin tulee lähdettyä. Laatuteatteri ei todellakaan rajoitu Helsinkiin. Nappisuoritus teatteriltanne!\nUpea esitys. Aivan mahtava. Unohtumaton. Kyllä oli hienoa nähdä ja kuulla akrobaattimaisen taitava Antti Lang pääosassa Quasimodona. Hämmästyimme myös Lari Halmeen loistavasta laulutaidosta. Ilkka Hämäläinen oli meille vanha tuttu mm. Suomen Kansallisoopperan Oopperan kummituksesta. Josefin Silén kaunis ja notkea Esmeralda. Kaikki oli todella onnistunutta – koko ensemble, nuket, puvut, orkesteri ja lavastus. Suurkiitos Tampereen Teatterille Notre Damen kellonsoittajasta. Kruunasi kyllä talviloman.\nEsitys oli todella fantastinen: koska tila itsessään oli aika pieni, tuntui näytös hyvällä tapaa intensiiviseltä, kun välillä esiintyjät saattoivat olla esim. näyttämön reunoilla, lähellä katsojien penkkejä. Laulut oli sovitettu hyvin suomeksi ja ne kuuluivat hyvin. Esitys piti otteessaan koko ajan – harvoin itken teatterissa, mutta lopussa kyyneleet valuivat, kun vahva show oli ohi.\nNotredamen kellonsoittaja esitys oli täydellinen! Hienoa huomata, että Suomessa osataan tehdä upeita musikaaleja, ja lavasteet ihan huippuluokkaa! Ei kyllä yhtään kalpene maailman-esityksille! Muutenkin kaikki järjestelyt toimi hyvin, ja henkilökunta tosi ystävällistä, kiitos kaunis!\nUskomattoman hyvät laulajat?, tanssikohtaukset vauhdikkaita ja upeita. Lavasteet parasta mitä on pitkään aikaan nähty, tehosteet hyvin käytössä, ja lavan alaosa hyvin hyödynnetty. Ja näyttelijät mahtavia, varsinkin pääosan esittäjä. Hänellä oli vaikea rooli, mutta miten hienosti hän sen hoiti. Kiitos upeasta teatteri kokemuksesta!!\nAivan mahtava näytös! Itkin silmät päästäni eka osan aikana, niin paljon tunteita herätti. Ainoa miinus esityksessä oli, kun istuin parvella, olisi ollut kiva nähdä kuorokin näytöiltä.\nEsitys oli mahtava ja katsomoon ulottuvat lavasteet jopa vaikuttavampia kuin mitä olen nähnyt Lontoon teattereissa. Esmeralda-leivos oli myös suklaisen täyteläinen ja marjaisen raikas. Käsiohjelma oli myös upea ja siinä oli mielenkiintoista tietoa näytelmään liittyen. Kiitos onnistuneesta teatteri-illasta!\nKIITOS paljon valtaisasta elämyksestä !!! Ei ollut pelkkä esitys, vaan se otti nopeasti mukaansa elämään siihen mahtavaan kirkkoon ja olemaan siinä yhtä luontevasti kuin esim. ihanat patsaat. Ja musiikki ja tanssit ja lavastus- ihmeet ym. kaikki. Kestää aikansa toipua tästä, mutta ei kiirettä. KIITOS PALJON !\nHiihtoloman kohokohtaa on turha miettiä. Meidän perheelle se oli eilinen Notre Damen kellonsoittaja -musikaali. Upea musiikki, käsittämättömän taitavasti toteutettu lavastus ja huikea näyttelijätyö – ihanaa!\nOlen edelleen sanaton ja suuren tunnekuohun vallassa. Eilinen esitys oli järisyttävän upea kokoelma lavakarismaa, osaamista, saumatonta yhteistyötä, ilmaisurikasta muusikkoutta ja todellista teatterin lumovoimaa. Itken onnesta, että sain nähdä tällaisen tarinan näin taitavien ihmisten kertomana – Notre Damen kellonsoittaja on suurten tunteiden juhlaa! Syvä kiitoksen kumarrukseni lavastajalle, hullun hienoille muusikoille, läsnäoleville näyttelijöille – koko Notre Damen tiimille. Kiitos!\nKäytiin katsomassa Notre Damen kellonsoittaja ja mikä elämys se olikaan! Näyttelijöiden laulutaito, ohjaus, lavasteet, kaikki oli kohillaan. Puitteet muutenkin ihanat, parvekkeella pääsi kuoron kanssakin eri tavalla yhteyteen, kun oli heidän vieressään. Mukana oli teatteria harrastava tyttäreni, joka huokaisi hotellille päästyämme, että oli kyllä mahtava teatteriesitys.\nolimme eilen äidin 70-vuotissyntymäpäivien kunniaksi katsomassa Notre Damen kellonsoittajaa. Koko kokemus oli aivan upea niin omasta kuin äidinkin mielestä. Lavastus oli uskomattoman hieno, kääntyvät patsaat sivuissa oli huikea ratkaisu, samoin “elävien patsaiden” todella oikeannäköinen maski ja vaatetus. Laulu oli täysin oopperatasoa! Näytelmä oli kiinnostava, jännittävä, tunteisiin käyvä – vei täysin mukanaan. Väliajalla pääsimme nopeasti ostamaan tarjoiluita vaikka ennakkotilausta emme olleet tehneetkään. 150 pistettä (kun skaala 1-10) niin roolituksesta, ohjauksesta, lavastuksesta, musiikista kuin tarjoilun sujuvuudestakin. Ilta kuului elämäni parhaisiin teatterielämykseen Sademiehen kanssa – pidin todella paljon Sademiehestä mutta tämä veti kyllä vieläkin paremmaksi. Kiitos! Seuraavaksi sitten tädin 71-vuotisjuhlat, taidamme tulla teatteriin 🙂\nKaunis kiitos eilisestä huippu elämyksestä – Notre Damen kellonsoittaja! Oli kyllä elämäni upein esitys mitä ikinä aiemmin olen nähnyt!\nKiitos ihan mielettömän upeasta elämyksestä! Parvekkeelta kolmen teinin ja kahden äidin voimin nautimme esityksestä kaikin tavoin. Erityisesti kuoro ja lauluosuudet menivät ihon alle! Pieni lomamatka Tuusulasta Tampereelle kannatti.\nEn ole käynyt teatterissa vuosikausiin. Kävin katsomassa Notre Damen ja pakko kertoa, että tykkäsin todella paljon. Esitys oli todella hieno kaikin puolin, oli kertakaikkisen viihdyttävää. Hienot lavasteet, lauluesitykset, taitavat näyttelijät. Erityismaininta “patsaille”, olivat ehdoton suosikkini. Sain rahoilleni todellakin vastinetta. Teatterin henkilökuntakin oli ystävällistä porukkaa.\nNotre Damen kellonsoittaja oli vaikuttava esitys, jota kannatti tulla katsomaan kaukaa. Nautimme esityksestä kokonaisuudessaan, koska sekä musiikki, näyttelijöiden suoritukset, lavastukset että valaistus onnistuivat erinomaisesti. Teatteri tila oli käytetty loistavasti niin, että tuntui kuin olisi ollut aidossa katedraalissa. Quasimodo, Petrus Kähkönen, päärooliin esittäjänä oli kerrassaan koskettava, laulut saivat välillä kyyneleet virtaamaan. Kiitos!\nKun on osaamista, se näkyy lopputuloksessa. Toimiva kokonaisuus, jossa ei ollut yhtään heikkoa lenkkiä. Näytöksessä oli useampi päänäyttelijä sivussa ja tilalla “sijaiset”. Kokemuksen perusteella jäin miettimään, miten hyvä esitys olisi ollut “oikeiden” näyttelijöiden voimin, kun sijaistenkin kanssa lopputulos oli todella loistava 😉\nAivan mahtava elämys oli tämä Notre Damen kellonsoittaja – musikaali. Upeat lavasteet, puvustus ja tehosteet. Upeat ja lahjakkaat näyttelijät tekivät hienot suoritukset. Todella nautittava esitys.\nEsitys oli todella ihana, lavastus mahtava sekä esitys koskettava.\nLoistava esitys – näyttelijäntyö, musiikki, tanssit, lavasteet, valot ensiluokkaiset ja ohjaus tietenkin.\nNautimme esityksestä todella paljon. Eipä ollut moitteen sijaa missään. Nautittavaa teatteria kaikille aisteille. Kaikki näyttelijät hyviä ja luontevia sekä osaavia laulajia. Lavasteet, valot ym. tehosteet näyttäviä ja idearikkaita. Jos jotain voisi kritisoida, niin alun musiikin volyymiä. Otti omiin korviini ja jotkut jo pistivät sormia korviin. Volyymit kuitenkin tasaantuivat esityksen edetessä. Me istuimme parven toisella rivillä, joten voi olla, että sekin vaikutti kokemukseen.\nKaikkinensa musiikkin mixaus oli sekin onnistunutta, tasapainoista ja selkeätä.\nKiitokset meidän kaikkien psta.\nElokuvia rakastavana, mutta kotimaisuutta hieman karttavana päätin ostaa kehuttuun Notre Dameen liput siskoilleni lahjaksi ja tulla katsomaan kotikaupungin teatteria pienen tauon jälkeen. Olin viimeksi käynyt Tampereella teatterissa muutama vuosi sitten ja täytyy sanoa, että ehkä genre-valinta on aiemmin ollut väärä, kun mielikuva hieman väkisin väännetystä suomalaisesta huumorista tulee ensimmäisenä mieleen ajatellessani teatteria. Tämä kokemus oli kaiken kaikkiaan aivan huikaiseva; lavastus, näyttelijät ja ohjaajan luoma kokonaisuus olivat täysin omassa luokassaan. Erittäin isot kiitokset mahtavasta elämyksestä, täytyy tulla taas uudestaan!\nEsitys oli juuri niin loistava, kuin odotukseni olivat ja asiakkaani olivat haltioissaan. Kuten minäkin. Kiitos!\nKiitos mahtavasta elämyksestä, näytös oli tosi upea, lavasteet ällistyttävän hienot, sekä musiikki, että näyttelijäsuoritukset mahtavia.\nTeatteri-ilta oli kaikin puolin onnistunut. Lipuntarkistus sujui mutkitta, ja tunnelma oli hyvä. Itse musikaali oli jälleen kerran todella hieno. Näin esityksen jo toisen kerran ja harkitsen meneväni katsomaan sen vielä kolmannenkin kerran, niin mahtavasta musikaalista on kyse. Näyttelijät ovat vireessä, laulunumerot todella nautinnollista kuultavaa ja lavastus silmiä hivelevää. Notre Damea ei tarvitse lähteä välttämättä Pariisiin asti katsomaan, niin hulppean hienosti katedraali on saatu näytelmässä kuvattua. Suosittelen musikaalia ehdottomasti sekä lapsille että aikuisille.\nEsitys oli hieno. Näytäntö oli toinen samana päivänä. Varsinkin Lari Halme ja Petrus Kähkönen näyttivät lopuksi kaikkensa antaneilta. Kiitos mahtaville näyttelijöille, jotka ovat huippuammattilaisia ja antavat kaikkensa maksaville katsojille.\nMusikaali oli todella loistava, mutta harmillisesti vuorosanat jäivät ajoittain kuorolaulun alle kuulumattomiin. Myös väliaika tuntui olevan todella lyhyt, emme ehtineet nauttia tilaamiamme väliaikatarjoiluja loppuun tuona aikana. Mutta muuten ilta oli loistava ja esitys kansainvälistä tasoa. Kannatti matkustaa Porvoosta asti katsomaan!\nNotre Damen esitys oli huikea, ei mitään negatiivista sanottavaa. Hieno toteutus ja näyttelijäsuoritukset olivat loistavia. Kiitos.\nEsitys oli upea. Kävin katsomassa “vastaavan satsauksen” Helsingin Kaupunginteatterissa ja teidän Disney-musikaalinne oli huippuluokkaa. Lavasteet olivat hienot. Roolitukset onnistuneet. Äänentoisto toimi loistavasti, ei tullut liian voimakkaasti ja sai selvää kuka puhui milloinkin. Olen nähnyt todella paljon musikaaleja. Paukun Reijon suosituksesta tulimme katsomaan Notre Damea Kotkasta asti ja kyllä kannatti. Sijoittuu kyllä Top 3:n. Ykkösenä on edelleen Oopperan kummitus ja sitä on vaikea ylittää. Kansallisoopperassa kummituksena oli, kukapa muu kuin Ilkka Hämäläinen. Haittapuolena oli näytöt parvekkeen alla. Meillä oli paikat 270-271 ja niistä penkeistä ei nähnyt näyttöjä. Toisella puolella, vastaavalla kohdalla oli näyttö. Jäimme siis hieman pimentoon, mitä ylhäällä tapahtui. Se oli harmillista. Viimeksi kävimme myös katsomassa musikaalia, jossa yläosat olivat käytössä. Les Miserablesissa paikkamme olivat permannolla ja sieltä näki. On hieman häiritsevää, jos ei näe kaikkia tapahtumia. En tiedä paljonko teillä käytetään näyttämön yläosia. Notre Dameen ne sopivat tapahtumapaikan vuoksi ja ymmärrän hyvin, että näyttämön pienuuden vuoksi tapahtumia on laajennettava. Kiitos hienosta ja taitavasti rakennetusta esityksestä!\nNotre Damen kellonsoittaja oli mahtava esitys. Istumapaikoilta näki hyvin ja tuli tunne, että oli itsekin siellä tapahtumien keskellä. Teatterissa on intiimi tunnelma. Erityiskiitos mahtavalle kuorolaulannalle. Väliaikatarjoilun leivokset olivat aivan suussasulavia. Tulemme varmasti uudelleen!\nlavastus oli hieno musikki oli vähän liian lujaa muuten oli hyvä esitys kiitoksia\nKiitän koko ryhmän puolesta upeasta esityksestä la 15.2. Tämä oli yksimielinen mielipide bussissa kotimatkalla. Lavastus oli vaikuttava, ja tietysti roolisuoritukset, ennen kaikkea ihailimme Petrus Kähkösen fyysisesti vaativaa suoritusta! Emme onnistuneet varaamaan väliaikatarjoilua, mutta onneksi “alakerran” väliaikatarjoilu toimi todella hyvin, joten emme jääneet ilman juomia ja leivonnaisia. Tulisimme mielellämme useammin Tampereen Teatteriin, mutta välimatka aiheuttaa bussikustannuksia, joten joudumme valitsemaan vain “helmiä”.\nEsitys oli hieno ja koskettava. Lavasteet olivat upeat ja näyttelijät ammattitaitoisia ja lauloivat hyvin.\nHienoa oli katsoa toisenkin kerran TT:n kautta aikojen upein produktio!\nNäyttelijä suoritus, lavasteet, ym mahtava Kokonaisuudessaan napakymppi En muista koska olisin nauttinut teatterista näin paljon Tuli hyvä mieli pitkäksi aikaa Suuri kiitos kaikille ketkä olivat mukana tässä kokonaisuudessa.\nHieno esitys kerrassaan. Kuitenkin, laulujen sanat jäivät musiikin alle usein. Voisi vielä säätää ääntentoistoa. Oli kohtia, että ei saanut mitään selvää sanoista. Istuin permannolla rivillä 11 paikka 231.\nHyvä esitys. Huippu näyttelijät. Teatterissanne on hieno pikkuteatterin tunnelma.\nNäytös oli henkeäsalpaavan upea! Väliaiakatarjoilut olivat herkullisisa ja, ihme kyllä, ei tarvinnut jonottaa lainkaan! Voin ehdottomasti suositella lämpimästi kaikille ystävilleni!\nNotre Damen kellonsoittaja : todella elämys myös kolmelle hyvinkääläiselle ystäväporukalle. Vaikka teatteri oli täynnä niin kaikki sujui mallikkaasti.\nKävin toista kertaa Tampaereen teatterissa, tällä kertaa Notre Damen kellonsoittajaa katsomassa. Esitys oli upea, sekä musiikillisesti että visuaalisesti. Paljon kiitoksia!\nEsitys oli mitä vaikuttavin. Ryhmämme oli kokonaisuudessaan esitykseen (Notre Dame) erittäin tyytyväinen. Henkilökunta eri puolilla oli avulias ja positiivinen.\niltamme 14.2. oli täydellisen onnistunut <3 Notre Dame oli kokemuksena vielä parempi kuin odotimme: esiintyjät, orkesteri, ensemble, lavastus – täydellistä.\nLavastukset taas taattua persoonallista upeaa Tampereen Teatterin tasoa. Kaikesta näkee, että suunnittelijat ja tekijät osaa ja panostaa täysillä asiaan. Kiitos.\nOlen vieläkin aivan häkellyksissä! Olin yrittänyt lippuja loppuunmyytyihin esityksiin, turhaan. Yllättäen minulle soitti todella ystävällinen naishenkilö teatterilta, että saan kaksi peruutuspaikkaa juuri toivomalleni illalle 14.2. Olen niin iloinen ja onnellinen, että saimme ystäväni kanssa nähdä Notre Damen! Olimme kuullet, että se on hyvä mutta se oli paljon enemmän – huikea, mahtava, ihana! Lavasteet, laulut, roolihahmot, musiikki ja tanssi, kaikki yhtä suurta kokonaisuutta. Istuin katedraalissa ja nautin jokaisesta hetkestä. (Petri Kähkösestä hieman yli muiden) ❤ Kiitos, Tampereen teatterin kaunis miljöö ja ystävällinen henkilökunta paketoivat ikimuistoisen taidokkaan esityksen ystävänpäivälahjaksi vailla vertaa!\nKiitos ihanasta esityksestä, oli jo toinen kerta, yritän tulla vieläkin.\nYstävänpäivää viettämässä toisen teatterista nauttivan kanssa. Alusta asti olimme sisällä tarinassa,jotenkin hämmentävän ihanaa. Petrus aivan timantti, ääni ja lavatyöskentely.Josefin kertakaikkiaan multitalentti. Ilkkaa ja Laria unohtamatta. Kaikki mukana olleet näytteliät olivat työnsä osaavia.Lavastus kertakaikkisen upea,ääni,valot,musiikki onnistunutta.Puvustukselle haluan antaa erityispisteet.Kun esitys oli ohi jäimme istumaan paikoillemme hämmentyneinä siitä tunteesta mikä mielessämme ja kehossamme kulki,sanoin kuvaamattoman hieno ja ihana fiilis. Näin seuraavana päivänäkin tuo tunne kantaa. Kiitos Tampereen teatteri tästä satsauksesta, teette mahtavaa työtä. Muistakaa halata toisianne onnistumisesta:)\nMahtava esitys kokonaisuudessaan: esiintyjät, lavasteet, puvut … kaikki! Kiitos. En löydä mitään parannettavaa.\nMusikaalit uppoavat minuun melkein aina ja käyn katsomassa niitä aina kun vain aika ja budjetti antavat myöden. Minulla oli ilo käydä Lontoossakin katsomassa pari esitystä muutama vuosi sitten. En vertaile, koska se ei olisi reilua. Notre Dame kokonaisuudessaan oli viihdyttävä ja monipuolinen. Olen ollut teatterin toimistossa töissä viisi vuotta ja kerran jopa kesäteatterin lavalla. Olen oppinut löytämään ja huomaamaan esityksestä muutakin kuin juonen ja onnellisen lopun. Pääesiintyjät erottuivat joukosta mahtavilla lauluillaan, mutta myös kuorolaulu oli omaa luokkaansa. Vedän suosikikseni Lari Halmeen, jonka laulunlahjoista en tiennyt etukäteen. Hän on myös ilo ikääntyneen mummun silmille. Mutta eivät muutkaan päähenkilöt jättäneet minua kylmäksi. Puvustukselle kiitos erikoisista ratkaisuista ja hauskoista yksityiskohdista. Lavasteet oli myöskin kaikessa yksinkertaisuudessaan toimivat. Koko tila oli otettu haltuun. Joukkokohtaukset tansseineen ja lauluineen hipoivat välillä pilviä. Musiikin sovitus ei mennyt aivat nappiin minun mielestäni, mutta tähän esitykseen se sopi ihan mukasti. Laulajien keuhkoista ei tuntunut kertaakaan puhti loppuvan ja asia tuli joka kerta laulettua sillä tunnetasolla, mitä sen pitikin olla. Laulut pureutuivat selkäpiihin asti ja ilman kyyneltä silmäkulmassa en päässyt lähtemään katsomosta pois. Isot kiitokset kaikille osapuolille tasaisesti, myös keittiöhenkilökunnalle. Ilman väliaikaleivoskahvia näytös olisi ollut puutteellinen.\nMusikaali oli ennakko-odotuksiakin parempi. Erityisesti musiikki ja tanssit saivat hyvälle mielelle puhumattakaan Petrus Kähkösen suorituksesta. Miten voi näyttelijä suoriutua liikkeestä ja laulusta niin hyvin.\nEipä käynyt aika pitkäksi.\nKiitos upeasta esityksestä! Näyttelijäsuoritukset olivat erinomaiset, näyttelijät olivat innostuneita ja se näkyi esityksessä. Viihdyimme oikein hyvin!\nTahtoisin antaa palautetta teatterikokemuksestamme. Olimme avomieheni kanssa eilen viettämässä kulttuurimatkaa Tampereella ja tulemme muistamaan kokemuksen vielä pitkään. Näytös oli aivan huikea, paras mitä tähän asti olemme nähneet. Kaikki sujui loistavasti, jonot kulkivat nopeasti, meidät ohjattiin ystävällisesti omille paikoillemme ja saimme nauttia aivan uskomattomasta musikaalista. Ette olisi voineet onnistua paremmin. Itku tuli ihmisten uskomattomasta lahjakkuudesta ja taitavuudesta, melkein voisi sanoa että vieläkin itkettää. Kiitos koko porukalle, emme tule unohtamaan tätä ikinä.\nMahtavaa lauluvoimaa, upeat näyttelijät, upeat lavasteet.\nAivan loistava esitys,hienosti toteutettu tunnettu tarina. Sopivasti musikaali ja ei ihan ooppera.\nIhana, täydellisen viimeistelty esitysl, kuitenkin tuore ja energinen.\nHieno esitys ja hienot lavasteet!\nNotre Damen kellonsoittaja oli upeasti lavastettu, ohjattu, näytelty jne. Kiitos elämyksestä!\nEnsimmäistä kertaa Tampereen teatterissa. Olemme uusia tamperelaisia. Kaikki toimi teatterissa loistavasti. Esitys oli huippu. Yhteydenotot ennen ja jälkeen esityksen sähköpostilla on loistavaa palvelua. Kiitos.\nOon ihan hurmoksessa vielä seuraavanakin päivänä. Ihan mieletön, paras mitä oon koskaan nähny.\nOlihan se huikea esitys! Erityisesti mielestäni onnistui Petrus Kähkönen, Josefin Silénin ääni oli todella kaunis, myös muut näyttelijät suoriutuivat hyvin. Marjatta Kuivaston lavastus oli taas kerran ihan uskomattoman hieno. Ainoa miinus oli se että kuorokohtaukset olivat välillä liian kovaäänisiä. Minulla oli vieraina kaksi vieraspaikkakuntalaista ystävää jotka myös nauttivat paljon tästä esityksestä.\nEsitys oli maineensa veroinen. Ihailimme ohjauksen, lavastuksen, puvustuksen ja koreografian hienoutta ja täydellistä yhteensopivuutta. Roolisuoritukset olivat upeita. Kiitos hienosta elämyksestä!\nAhkerana teatterinkävijänä tämä oli huikea teatterielämys. Kerta kaikkiaan sydäntä sykähdyttävä esitys. upea puvustus ja mahtava lavastus. Tämän esityksen haluaisin katsoa uudelleen, koska kaikkea ei ehtinyt huomioida. Parannettavaa osuuteen siis lisää näytöksiä?. Tulisin uudelleen tyttäreni kanssa, koska nyt jäi harmittamaan ettei hän nähnyt tätä upeaa esitystä. Lämpimät kiitokset upeasta esityksestä!\nSuurenmoinen esitys. En ole koskaan kokenut vastaavaa!\nHienot lavasteet, hyvä laulajat. Joistakin en saanut selvää, mutta pääosin kuitenkin sain. Mahtavaa kun laulajat olivat ihan vieressä jolloin laulu oli vahvaa. Hyvä orkesteri.\nHienosta ylöspanosta huolimatta, esitys ei oikein koskettanut. Sillä saattoi olla vaikutusta, että viidessä roolissa oli “sijainen”. Katsomo on epämukava ja ahdas.\nPäärooleissa oli eri näyttelijät kuin normaalisti, mutta varsinkin Quasimodon suoritus oli siitä huolimatta mielestäni tosi hyvä.\nLiikuttavan upea esitys, oivaltavat lavasteet. Ääni aika ajoin liian kovalla, Viereinen henkilö piteli hetkittäin korviaan rivillä 11.\nKiitos upeasta esityksestä. Minä ja mieheni olimme erittäin vaikuttuneita esityksestä. Näyttelijät olivat loistavia, lavastus upea ja tunnelma mahtava.\nHyvä oli esitys. Eturivissä tuntuu välillä että esiintyjät tulevat syliin ja äänet on kovalla.\nTodella upea, elämys!\nNotre Damen Kellonsoittaja 8.2.20. Loistava, henkeäsalpaavan upea esitys. Lämmin kiitos koko työryhmälle.\nHuikea!! Joka euron arvoinen!!!\nKoimme hienon teatterielämyksen ja ihan uskomattomat lavasteet! Näytös oli upea – kuinkahan paljon upeampi se olisi voinut olla, jos pääosissa olisivat olleet hehkutetut Petrus Kähkönen ja Josefin Silén? Heitä toki odotin mutta hienosti pärjäsivät myös Lang ja Piltz. Kiitos!\nKiitos! Oli hieno elämys; musiikki, tanssit, kaikki! Rahalle sai vastinetta. Parvekkeella istuen oli kuin osa kokonaisuutta.\nAivan mieletön musikaali! Voisin tulla heti uudelleen ihastelemaan sitä kaikkea! Kiitos!\nKellonsoittaja oli esteettisesti nautittava “spektaakkeli”. Kritisoitavaakin löytyy. Paikkamme olivat eturivissä joten näkyvyys ei ollut paras mahdollinen, mutta senhän tiesimme jo liput varatessamme. Sitä sen sijaan emme tienneet, että “teatterisavu” olisi niin runsas ja kiusallinen. Eräs seurueeseemme kuuluva on astmaatikko ja hänellä oli koko esityksen ajan hengitysongelmia. Ei siis aivan täydellinen tämä teatterikerta.\nKiitos upeasta henkeäsalpaavasta esityksestä eilen. Lämpimät kiitokset ja terveiset koko työryhmälle.\nAivan lumoava eikä vähiten lavastuksen ansiosta. Olet itse täysin mukana esityksessä istuen kirkon penkissä tai pikemminkin katedraalisssa, jossa kellot kumajavat. Hienoa, että Tampereen teatteri osaa ja uskaltaa käyttää edukseen intiimiä näyttämöään. Saat olla niin läsnä kaikkea, mikään nykyilmiö ei häiritse elämystä. Ilkka Hämäläinen loistovalinta Frollon rooliin. Mikä ääni! Ja Petrus Kähkösessä perässä reissaan vaikka maailman ääriin. Olen fanittanut häntä jo ihan pikkurooleista lähtien ja nythän hän oli kuin tämä rooli olisi hänelle kirjoitettu. Aivan sydämeenkäypä.\nOli tosi mahtava esitys tuo Notre Damen kellonsoittaja! Se oli parasta teatteria, jota olen koskaan nähnyt. Toinen toistaan hienommat kohtaukset vain seurasivat toisiaan. Erityiskiitos kekseliäistä lavasteista, jotka toivat meidät katedraalin sisään. Kuorolaisten laulaessa kylmät väreet kulkivat selkäpiitä pitkin.\nParas teatteriesitys kaikin puolin: mahtavat näyttelijät, upea musiikki ja lavastus!\nOlin katsomassa esityksen eilen 8.2. klo 14.30 lapsenlapseni ,16v, kanssa. Olimme aivan onnessamme, kun olimme kuin onnen kaupalla liput netistä ostettua perjantai-iltana 7.2. Olin Hollolassa perjantaina tyttären perheen luona ja tulin illalla kotiin Tampereelle lapsenlapsi mukanani. Olin jonottanut Hollolassa puhelimella lähes puoli tuntia teille ja luovutin. Sitten illalla kotona vielä katsoin, oliko ne kaksi paikkaa vielä vapaita. Netissä sitten ostamaan, mutta oli usko loppua siinäkin. Ensin piti kirjautua, sitten vielä kysyttiin luottokortin numeroa, voimassaoloaikaa ja sitten normaalisti pankkitunnuksilla maksamaan. Ihmettelin miksi ei maksaminen onnistunut ilman luottokortin numeroa. Onnistuin kuitenkin. JA OLIMME TODELLA ONNESSAMME SIITÄ ESITYKSESTÄ! K I I T O S!\nAdjektiivit latistuvat tätä kuvaillessa, vaikka mitä kirjoittaisi. Aivan mahtava esitys – visualistit onnistuivat myös täydellisesti. Musikaali, joka livahti oopperan puolelle. En olisi voinut illaltani enempää toivoa. Tämän ensivierailuni perusteella tapaamme uudelleen 🙂\nOlimme sattumalta näytöksessä jossa sekä Quasimodon että Esmeraldan roolissa oli paikkaaja, 6.2.2020 illalla. Molemmat paikkaajat onnistuivat hienosti!\nEsitys oli hieno! Tunnelma kuin oikeassa Notre Damessa! Vaikuttava kokemus. Paikoin kyllä äänentoisto oli niin kovalla, että korvatulpat olisivat olleet paikallaan.\nEsitys oli vaikuttava, erityisesti jäi mieleen upea lavastus!\nEsitys oli komea. Ykkösrivin paikat ala-arvoiset. Osa esityksestä jäi kokonaan näkemättä huonon näkyvyyden takia. Savutehosteet tulivat silmiin ja suuhun.. Esiintyjien alushousut vilkkuivat liian alhaalla istumisemme takia. Tiedottakaa näistä asioista kun myytte paikkoja näin lähelle näyttämöä, vaikka kysymyksessä olivatkin edullisen kategorian liput. Lappeenrannasta asti tulleena tämä paikka asia tuntui varsin ikävältä. Kiitokset kuitenkin esiintyjille ja lavastajille ja upealle kuorolle.\nTampereen Teatteri ei petä, esitys oli aivan loistava, huolella tehty ja lavastus huikean hieno! Petrus Kähkönen Quasimodona niin sympaattinen ja aito, liikutusta katsomossa ei voinut estää, ja hyvä niin! Kiitos jälleen kerran unohtumattomasta elämyksestä!\nAivan huikea esitys, parasta mitä teillä on nähty. Kiitos\nNotre Dame -esitys la 4.1., upea esitys! Pieni teatteri ja kaikki toimii, myös vaatesäilytys, vaikka tilat ovat pienet.\nUskomattoman hieno esitys KIITOS\nKiitos upeasta esityksestä kaikille esitykseen osallistuneille ja sitä valmisteille! Oli upeat näyttelijäsuoritukset ja hieno elämys!\nElämyksellinen musikaali! Tunnelma kantoi esityksen loppuun asti. Upeaääniset laulajat. Jokaisella näyttelijällä oli oma tärkeä sanomansa. Upeasti tehty ohjelmalehti. Se avasi musikaalia vielä jälkeenpäinkin ja tuli myös luettua kannesta kanteen.\nKoko ryhmämme oli haltioissaan musikaalin upeasta ylöspanosta ja esityksestänne kokonaisuutena. Kerhon sihteerinä sanon oman mielipiteeni, että musikaali oli yksi parhaista näkemistäni musikaaleista. Toinen tähän verrattava esitys oli mielestäni teillä joitakin vuosia sitten mennyt Les Miserables.\nOli todella vaikuttava esitys! Oltiin rivillä 13 permannolla. Ylälavastukset ei näy ja yli 170cm pitkän hankala istua.\n“kellonsoittajan” näyttelijät olivat huippuluokkaa ja taitavia laulajia. Kuoron ja orkesterin upea sointi sai ihon kananlihalle. Lavasteet upeita ja kekseliäitä ratkaisuja. Ihanat patsaat. Koko esitys oli upeaa elämystä alusta loppuun. Mieltä virkistävä ilta. Kiitos kaikille tekijöille!\nEsitys oli todella huikean hieno. Lavasteet olivat upeat, jotka loivat aidon katdtraalin tunnelman. Ennennäkemätöntä. Minulla oli vieraat Turusta, jotka myös olivat haltioissaan.\nOlimme katsomassa Notre Damen. Esitys oli hyvä ja palvelu muutenkin onnistunut. Jotain huomautettavaa jos koettaa keksiä, niin Pariisin palossa käytetyt tehosteet kävivät henkeen ja ajattelin jonkun astmaatikon ym. voivan jo herkistyä. Olimme istumassa edessä, niin varmaan siinä tuoksut olivat voimakkaampia. Kiitos paljon hyvästä esityksestä.\nEi voi kuin kiittää, aivan ihana esitys. Olen musikaalien ystävä ja nähnyt esityksiä mm. Lontoossa ja New Yorkissa ja kyllä oli mielestäni tämä tuotantonne aivan maailman luokkaa. Ainut pieni miinus oli, että paikkamme oli takana ja menetimme osan lavastuksesta. Mutta se ei pilannut iltaamme, kannatti lähteä Helsingistä sinne Tampereelle :-).\nOlin odottanut todella paljon tätä esitystä, olin käynyt teatterin harjoituksissa katsomassa tätä. Oli todella vaikuttava ensi hetkistä alkaen, kaikki lavasteet , puvustus, koko tarina , musiikki , esiintyjät ja kuoro. kaikkiaan todellinen elämys, saa virtaa pitkäsi aikaa! Kiitos!!! Olen käynyt katsomassa kaikki TTT:ssä Georg Malviuksen ohjaukset, mahtavia kaikki, kiitos!\nEsitys oli juuri niin upea, kuin sitä on ylistetty. Teatterin koko tilan käyttö oli erittäin onnistunut ratkaisu. Kaikki tuntui onnistuvan erinomaisesti ja valaistuksen käyttö ansaitsee vielä erityismaininnan. Tuntui kuin olisi todella ollut sisällä kirkossa.\nKiitos mahtavasta esityksestä! Musiikki ja laulu sai ihon kananlihalle ja kylmät väreet kokemaan kropassa! Aivan upeaa ja liikuttavaa! Kiitos!\nHei, oli mukava vierailla taas teatterissanne, näytös oli hyvä ja siitä jäi hyvä mieli, vaikka ulkona sää olikin surkea.\nSeurueemme (minä 40v, poikani 13v ja äitini 60v) pidimme kaikki esityksestä. Ehdottomasti yksi parhaista näkemistämme. Eturivin paikat olivat samaan aikaan hyvät ja huonot; huippupaikat nähdä mm. ilmeet, mutta niskat oli koetuksella varsinkin kohdissa, joissa tapahtumia oli ylhäällä. Väliaikatarjoilut olimme tilanneet ennakkoon ja se ehdottomasti kannatti. Kiitos, ja tulemme varmasti uudelleen.\nOlimme puolisoni kanssa katsomassa Notre Damen kellonsoittajaa lauantaina 11.1. klo 19. Esitys oli yksi upeimpia, mitä koskaan olemme nähneet. Lavasteet ja puvustus olivat aivan superupeat. Etenkin “elävät patsaat” olivat loistavasti toteutettuja. Patsaat vaihtuivat eläviksi niin vaivihkaa, että vasta ihan loppuvaiheessa huomasimme, miten se tapahtui. Näyttelijöiden laulusuoritukset olivat vailla vertaa, etenkin Petrus Kähkönen – voi mahdotonta, miten upeaa! Esityksestä riittää puhuttavaa vielä pitkäksi aikaa. Sosiaaliseen mediaan olemme molemmat jo jakaneet suositteluita! Eräs ystävämme Turun seudulta oli sattumalta saman päivän aiemmassa näytöksessä, ja hänen kommenttinsa mukaan se oli huikeinta mitä ikinä oli nähnyt.\nHaluan kiittää jälleen elämyksestä jonka Notre Dame sai aikaan. Näin pidemmän matkan päästä tullessa ei koskaan pety ohjelmistoon. Uusia varauksia jo onkin ja monta vanhaa takana.\nPalvelu on teillä aina hyvää ja tämän vuoksi kahden tunnin ajomatkakaan teatteriin ei ole vaiva.\nKiitos koskettavasti ja upeasta esityksestä! Lavastus oli huikea ja erityisesti patsaat hienoja!\nTeatteriesitys oli loistava. Ryhmämme kommentit olivat “sanomattoman” hyviä ja sanattomia. Kommenttina kannatti lähteä Tampereelle.\nEsitys oli loistava. Se voisi hyvin tulla katsomaan toisen kerran. Olin ryhmäni (49 eläkeläistä Turusta) kanssa aika paljon etuajassa. Ravintola Kivi toivotti meidät kuitenkin tervetulleiksi odottamaan ja henkilökunta päästi meidät sisäkautta Teatteriravintolaan minne olin varannut meille ruokailun ennen esitystä. Koko henkilökunnalle kiitosta ystävällisyydestä ja auttavaisuudesta. Liikkuminen näin suuren ryhmän kanssa ei aina ole helppoa.\nHuippuhyvä kaikkinensa, roolisuoritukset, ohjaus, tekniikka… tähän asti parhainta teatteria Tampereella. KIITOS!\nEsitys itsessään oli erinomainen, vaikka juonellisesti ja musiikillisesti ei ehkä suosikkimusikaalimme olekaan. Erityisesti ihailimme ja ihmettelimme lavastusratkaisuja. Ohjaus oli kekseliäs eivätkä esiintyjät jättäneet toivomisen varaa.\nNotre Damen kellonsoittaja oli upea kokonaisuus, jossa näkyy yhteistyön ja yhdessä tekemisen taito ja välttämättömyys. Ei pelkästään näyttelijöiden ansiosta, vaan niin lavastuksen, puvustuksen, tekniikan, musiikin, laulun ja äänentoiston ansiosta kaikki sujui. Istuin neljännellä penkkirivillä ja ymmärrettävästi kaiuttimet tuottivat korvilta kestävyyttä edellyttävän äänen voimakkuuden – ei niin miellyttävää. Vanha teatteri tuo oman haasteensa näin suureelliselle esitykselle eikä se ehkä ole parhaimmillaankaan näin ahtaassa tilassa. Olisi upea nähdä se suuremmalla näyttämöllä.\nPalautteeni on myönteinen. Esitys oli hieno ja musiikillisesti vaikuttava. Olen iloinen, että sain mahdollisuuden katsoa kyseisen musikaalin. Näytelmäsuoritukset sujuivat. Äänet kuitenkin välillä hukkuivat musiikin pauhuun.\nMeidän kuuden hengen musikaalimatka Hgistä Treelle meni jälleen kerran hyvin. Notre Damen kellonsoittaja -musikaali oli loistava. Etukäteen tilattu väliaikatarjoilu oli juuri sitä mitä oli tilattu. Yhteinen pöytäkokosi eri puolilla katsomoa istuneen ryhmämme yhteen väliaikatungoksesta. Harmittelimme pöydässä yhden ryhmäläisen huonoa paikkaa katsomossa, permannolla takana pylvään ja parvilipan alla. Hän oli ostanut lipun Lippu.fi: stä. Siellä ei taideta varoittaa näköesteistä, mikä tässä esityksessä on lavastuksen ja esittämisen osalta erityisen haastava.\nAivan eriomainen esitys kaikkinensa. Koko tila niin katsomosta kuin näyttämöltä käytetty hienosti, tehokkaasti, huippu esitys, suoritus aivan Helsingin luokkaa.\nKävimme tänään perheeni kanssa katsomassa Notre Damen kellonsoittajan. Musikaali oli vaikuttava ja huikea elämys, joka herkisti jo sen alkumetreiltä! Suuri kiitos koko yhteisöllenne upeasta työstä!\nIhan huikea esitys, vakuutti todella äidit ja 12,-vuotiaat pojat. Kiitos elämyksestä!\nEsitys oli huikea. Mutta mukanani ollut ulkomaalainen ei siitä kyennyt nauttimaan. Esim. Ateenassa näytökset on tekstitetty sekä kreikaksi että englanniksi ja tämä olisi hyvä parannus Suomessakin.\nNäytelmä oli superhyvä,. mutta miksi äänentoisto oli niin vahva. Laulun sanoista olisi ehkä saanut paremmin selvää hiukan hiljemmalla äänen volyymillä? Upeat lavasteet ja mm hienoja yksityiskohtia, joista parvella nautimme.\nLavastus erittäin hieno, kuoro erinomainen. Koko seurue oli vaikuttunut . Laulun sanat parvella kuultuna puuroutuivat joskus.\nLoistava, upea kokonaisuus! Huikeat lavasteet, upeat kivipatsaat, mustalaistanssijat. Alussa luotiin hienosti tunnelma siitä että yleisö oli Notre Damessa. Näyttelijätyö loistavaa?\nTampereen teatteriln, loistavaa laatua!!\nItse esityksissä Tampereen teatteri on jo vuosia ollut Tampereen ykkönen. Notre Dame jatkoi tätä perinne vähintäinkin samantasoisesti: lavastus on mielenkiintoinen ja upea, satsaus visuaalisuuteen ei jää katsojalta huomaamatta. Tulkinta klassikosta on raikas ja yhtä aikaa väkevä. Laulusuoritukset kautta linjan ovat uskomattomia, suorastaan henkeäsalpaavia. Ja nöyttelijätyö on sitä mitä se on tässä teatterissa tupannut olemaan jo pitkään: laadukasta, oikea-aikaista ja koskettavaa. Juuri sellaista että katsoja (tai tässä tapauksessa voisi sanoa jopa kokija) lähtee teatterista jalat 20 cm ilmassa leijuen suloisesti liikuttuneena. Elämystä ei voi pakottaa, se syntyy taidosta.\nMielettömän hienosti toteutettu aina lavastuksesta näyttelijäsuorituksiin. Pääosan esittäjä taitava ja osaava ammattilainen, joka sai ajan unohtumaan. Kokonaisuus mahdollisti upean kokemuksen surulliseen tarinaan.\nUpea esitys, upea kokonaisuus.\nVauhdikas ja vetävä ohjaus ja visuaalisesti näyttävä ja hienosti tilaan sijoitettu lavastus ja valot (esim. kuoro).\nNotre Damen kellonsoittaja yllätti! Ja positiivisesti yläkanttiin. Odotin hyvää esitystä, mutta se oli loistava. Upeita laulajia, näyttelijöitä, tanssijoita, musiikki ja lavastukset. Kiitos!\nAivan loistava esitys, jota olikin paljon kehuttu! Oli kehujen arvoinen. Tunnelmaan pääsi jo parvelle istuessa kun näki lavasteita parvellakin. Kuoron saapuminen sinne oli hieno yllätys. Kiitos upeasta illasta!\nMeitä oli bussilastillinen katsomossa ja luulen, että kaikki olivat innoissaan esityksestä, roolisuorituksista ja lavastuksesta. Kuulin mielipiteenä sanottavan: ” varmaan paras esitys tämän vuoden aikana, heti vuoden alussa”. ?\nMahtava esitys Notre Damen kellonsoittaja, odotin kovasti kehujen perusteella, enkä pettynyt.\nArvokkainta, mitä meistä kullakin on, on aika. Ajan käyttäminen Notre Damen kellonsoittaja -esitykseen tarkoitti vaikuttumista ja pysähtymistä. Tällaisena aikana, kun eri tahojen järjestämien tapahtumien tulva ja runsaus on massiivinen, kyseinen esitys liikautti ja vaikutti vielä monen päivän päästäkin, ja epäilemättä kuuluu niihin, jotka muistaa vielä vuosienkin kuluttua. Kiitos.\nUpea esitys ja mahtavia näyttelijäsuorituksia. Hurmaavan inhimillinen kellonsoittaja. Lavasteiden voimalla teatteri muuttuu katedraaliksi. Ihana elämys koko perheelle! Suurkiitokset!\nKiitokset hienosta esityksestä. Idearikas toteutus, mustalaisten näyttävät tanssinumerot, tasalaatuiset laulajat, mm.upean näköinen tulipalo, erittäin hyvä. Kannatti ajaa pari tuntia notre damea katsomaan. Saatamme tulla toistekin, Tampere on merkittävä teatterikaupunki. Perheestämme mukana olivat vanhemmat ja kaksi aikuista nuorta. Olimme kaikki yksimielisiä esityksenne taidokkuudesta.\nOli kerta kaikkiaan mahtava elämys. Lavastus, kuorot, näyttelijät ja loistava Petrus Kähkönen, hyvillä mielin kotiin.\nKaikki ryhmämme jäsenet pitivät näkemästään. Kulissit olivat vaikuttavat. Moni näytelmän kohta oli todella vaikuttava. Ja musiikki ja tanssi!\nParas uudenvuodenaatto ikinä. Lähdimme täältä Lappforsista aikaisin aamulla. Kiertelimme kauniisti valaistussa kaupungissa kunnes oli aika mennä teatterin iltapäivänäytökseen. Ihastuimme musikaaliin ja varsinkin lavastukseen. Hienoa työtä! Sen jälkeen söimme teatteriravintolassa. Ruoka oli erittäin maistuvaa ja palvelu sydämellistä. Sitten vain junaan. Ehdimme kotiin ennen puolta yötä. Tänään jatkan Victor Hugon romaanin lukemista uudella innolla. Ihanaa!\nUpea kokemus! Taidokkaat lavasteet ja upeat esiintyjät laidasta laitaan!! Täyden kympin ilta- kannatti ajaa pääkaupunkiseudulta nauttimaan musikaalielämyksestä!\nHuikean hieno esitys. Kannatti tulla täältä Espoosta asti.\nEsitys oli kerrassaan hieno! Olin ensimmäistä kertaa Tampereen teatterissa. Tulen mielelläni uudelleen.\nEsitys oli aivan ihana, loistavat näyttelijät ja laulajat, upea lavastus. Tämä oli teatteria isolla Teellä!!! Kokonaisuus upea ja vaikuttava. Kokonaisvaltainen kulttuurielämys, joka säilyy mielessä pitkään. Kiitos!\nOlimme katsomassa upean . loistavan näytelmän “Notre Damen Kellonsoittaja”. KIITOS ! Vuosi ei olisi voinut paremmin loppua ! Teatterisali oli täpötäynnä ja loistavat näyttelijät saivat valtavat aplodit. Kiitos vielä!\nAivan huikea toteutus, kestää kansainvälisen vertailun. Ei häpeä Lontoon musikaaleille. 31.12. iltanäytöksen kertoja todella hyvä ääninen. Ja pääosan esittäjät huikeita. Myös tanssiesitykset mukaansatempaavia. Kuoro parvella mielenkiintoinen…\n… oli aivan upea, upea, upea kokemus! Huikeat lavasteet, täydellinen toteutus, upea musiikki, todentuntuinen maailma luotu silmien eteen, valloittavat näyttelijät. Paikka toimi hyvin. Olimme perheen kanssa ensimmäistä kertaa Tampereen teatterissa, mutta ei varmasti jää viimeiseksi. Iso kiitos mahtavasta ja mieleenpainuvasta elämyksestä!!\nKiitos esityksestä, se oli aivan hurmaava minullekin, joka en musikaaleista kovasti perusta. Lavasteet olivat aivan uskomattomat, laulusuoritukset upeita, varsinkin kuorot parvilla, orkesteri (mihin se oli piilotettu?), puvustus ( varsinkin pylväät!) oli viehättävä. Kerrassaan upea elämys.\nOlimme ensimmäistä kertaa Tampereen teatterissa, ja oli erittäin miellyttävä kokemus. Napakka näytelmä ja näyttelijät suoriutuivat varmaotteisesti eikä tylsää hetkeä ollut. Mieheni ihastui lisäksi erityisesti lavasteisiin, jotka olivat todella upeita. Tampereen teatterissa on jollain tavalla samanlaista kuin Åbo Svenska teater:issa, jossa olemme käyneet usein. Sama kotoinen tunnelma!\nParasta viihdettä, mitä teatteri on koskaan tarjonnut!!\nAivan valtavan hieno esitys. Samoin väliaikatarjoilu oli erinomainen. Ei mitään huonoa sanottavaa. Lavasteet olivat upeat. Näyttelijät ja muusikot olivat taitavia. Hieno kokonaisuus. Kyllä Tampereelle kannattaa lähteä teatteriin kauempaakin.\nParasta ikinä! Nähnyt 3 kertaa. Kiitos!!!\nNotre Dame oli upea, vaikuttava ja hienosti ohjattu kokonaisuus. Hienoa näyttelijätyötä. Unohtamatta tanssia, musiikkia, upeita lavasteita, valosuunnittelua, maskeerausta, puvustusta jne. Tykkäsin todella!\nKiitos! Eilinen Notre Dame – musikaali oli huikea kokemus! Kaikki sujui erittäin hyvin, parvekkeelta oli erittäin hyvät näkymät ja kuului loistavasti, puitteet olivat hyvät, lavastus ym. erinomainen, palvelu erittäin ystävällistä ja avuliasta joka paikassa ja itse musikaali huippuhieno!\nKiitos upeasta Notre Damen kellonsoittaja-esityksestä. Viihdyimme hyvin ja nautimme tasokkaasta esityksestä! Olen myös Hairista asti vieraillut Tampereen teatterissa.\nAivan loistava. Super. Lavastus ja musiikki super. Kaikinpuolin täydellinen esitys. Kannatti tulla Helsingistä asti katsomaan. Miinus…minulla oli reunapaikka ja siitä ajoittain esiintyjät oli edessä. Varsinkin kohtaus missä Esmeralda oli roviolla ..en nähnyt… Muuten kaikki toimi ja oli ystävällinen henkilökunta. Super esitys. Nautin.\njälleen voi vain hämmästellä, miten laadukasta viihdettä Tampereella tehdään. Esityksen jälkeen nousi pala kurkkuun; miten ylpeä olenkaan siitä, että Suomessakin osataan! Olemme käyneet Tampereella katsomassa myös Anna Kareeninan, Catsin ja Evitan ja kaikki olivat loistavia produktioita. Kaikki toimii; upeiden näyttelijöiden, laulajien ja tanssijoiden lisäksi tekniikka on huippua. Voisitte lähettää vähintään äänitekniikkaryhmänne Turun kaupunginteatterille kertomaan, miten tärkeää on musikaalissa se, etteivät äänet puuroudu;) Myös teatterin henkilökunta on aivan huippua. Kiitos kovasti jälleen kerran upeasta kulttuurinautinnosta!\nNotre Damen Kellonsoittaja: Mielettömän hieno ja nautinnollinen esitys!\nEsitys oli ehdottomasti parhaita, mitä olen nähnyt. Se oli viihdyttävä ja visuaalisesti hyvin toteutettu. Esittäjät suoriutuivat lauluosuuksistaan hyvin. Tampereen teatterin kulissirakennelmat yllättävät joka kerta: tila on pieni, mutta toimii erinomaisesti näytelmää tukien.\nNotre Damen kellonsoittaja oli elämys toistamiseenkin katsoessa! Ilta alkoi juhlavasti narikkaherran kohteliaalla hyvää iltaa -toivotuksella ja päättyi erinomaisesti sujuvaan ja nopeaan takkien luovutukseen. Olisi sitä syntymäpäiväiltansa hulluminkin käyttää!\nKiitos todella upeasta Notre Damen- kellonsoittaja-esityksestä. Hienoja näyttelijäsuorituksia, hienosti toteutettu kuoro-osuus ja upeat lavasteet.\nKerrassaan upea lokonaisuus! Katsomoon “levitetyt” lavasteet, iso joukkovoima, puvustus, maskeeraus, valot… Ja tietysti Petrus Kähkösen huima roolityö niin näyttelemisen, laulamisen kuin fyysisyydenkin osalta! Toki myös muut tekivät loistavaa työtä; ihana Esmeralda, ristiriitainen Frollo… Ei yhtään heikkoa lenkkiä! Kiitos!\nUpea lavastus ja syvyysvaikutelma parvelta takanäyttämölle oli huikea. Kuorolle erityiskiitos.\nIhailen sitä, miten saatte isoja teoksia tuotua pieneen teatteriin. Lava on käytetty hienosti hyväksi ja uutta tekniikkaa on tuotu tukemaan ratkaisuja hyvällä tavalla. Viime vuonna kävimme katsomassa Anna Kareninan ja kiinnitimme huomiota samaan asiaan. Erinomaista työtä.\nIhan mahtava esitys, upeita roolisuorituksia, hieno lavastus ja koko kokonaisuus! Kiitos!\nOlimme vaimoni kanssa katsomassa Notre Damen kellonsoittajaa lauantaina 4.1. Odotukset olivat korkealla, sillä Disneyn elokuvaa on lapsena katsottu paljon. Kaikki odotukset kyllä lunastettiin, aivan huikea esitys! Kylmät väreet tuli heti esityksen alussa kuoron aloittaessa! Jokainen roolisuoritus oli erinomainen!\nHaluan nähdä uudestaan. Kiitos!\nNotre Damen kellonsoittaja oli upea kokemus! Toivottavasti jatkossakin ohjelmistossa on näitä isoja tuotantoja! Kohtaamamme oli ystävällistä. Kiitos koko tiimille!\nKiitokset huippuluokan esityksestä! Olimme myös oikein tyytyväisiä kaikkiin järjestelyihin. Ostin nuo päästyliput miehelleni joululahjaksi, kävimme myös syömässä hyvin La Tavola Italianassa ja yövyimme Hotelli Villassa. Kannatti ajella Espoosta Tampereelle nauttimaan tuosta kaikesta!\nUPEA, upea ja upea esitys! Siis Notre Damen kellonsoittaja. Ihan kaikinpuolin. Niin näyttelijäsuoritukset, lavastus kuin musiikki. Ehkä paras näkemäni näytelmä. Lämmin kiitos.\nUpea esitys uudenvuodenaattona! 8 hengen seurueemme oli todella tyytyväinen. Kiitos!\nErinomainen lavastus. Hienoja näyttelijä- ja laulu suorituksia. Vas.puolella näyttämöä oleva enkelipatsaan näyttelijä eläytyi hyvin empatialla rooliinsa.\nJohan oli mahtava esitys. Olen erittäin tyytyväinen, että vaimon kanssa hankkiuduimme Seinäjoelta asti katsomaan Kellonsoittajaa. Näyttelijät osasivat sekä näytellä, laulaa että tanssia. Lavastus oli upea ja äänentoisto pelasi: kaikista laulunsanoista sai selvää. Jatkakaa samaan malliin.\nUpea esitys, vaikka pääosanesittäjällä ja kertojalla sijainen. Ei huomannut yhtään että näyttelijät eivät vetäneet ihan sitä ominta rooliaan ko. musikaalissa. Upeat laulut, tanssit, lavasteet, tunnelma. Lähdettiin teatterista virkistyneinä ja piristyneinä. ISO KIITOS!!!\nParas koskaan näkemäni teatteriesitys! parhaat lavasteet ja kokonaisuus.\nErityinen kiitos teidän upealle , kohteliaalle ja auttavalle henkilökunnalle ne narikassa, baarissa ja vahtimestareillenne. KIITOS. ????. Esitys oli upea!\nJälleen kerran aivan huikea teatterikokemus! Kiitos upeille esiintyjille ja näytelmän muille tekijöille. Tulemme varmasti taas uudelleen.\nTodella upea. En ala erittelemään mitään, koska koko kokonaisuus oli hieno. Todella nautittava teatteri esitys. Hienoa.\nJälleen kerran Georg Malviuksen ohjauksessa vaikuttava ja laadukas esitys. Näyttelijöiden suoritukset huippuluokkaa. Hyvä Tampereen Teatteri!!!\nEsityshän oli uskomattoman hyvä, kuoro aivan suurenmoinen . Notre Damen kellonsoittajaa suosittelen varmasti kaikille vastaantulijoille vielä monta viikkoa jälkeenpäin 🙂\nKävime lauantaina 19.10. katsomassa Notre Damen kellonsoittajan ja täytyy sanoa, että esitys oli LOISTAVA. Täysin kansainvälistä huipputasoa! Laulu, tanssit, kuoro, lavastus, puvustus… kaikki. Koko perheemme totesi näytöksen loputtua, että tämän haluaisi nähdä heti uudestaan. Oli jopa hieman vaikeata lähteä pois Notre Damen lumotusta maailmasta. Ja Quasimodo, etähali, olit niin riipaisevan koskettava ja niin todellinen – kuten myös muut esiintyjät rooleissaan.\nKiitos komeasta Notre Damen kellonsoittajasta! Lavasteet oli komeat ja musiikin kanssa koko esitys, pieneen näyttämötilaan olitte luoneet uskottavat miljööt. Meillä oli paikat takapermannolta, reittiä aulasta penkkiriviin piti kysyä vahtimestarilta, oli niin sokkeloista. Parvekkeen alta ei myöskään nähnyt koko lavastusta ja kaikkia tapahtumia, mikä hiukan haittasi tunnelmaa. Näyttöruudut eivät korvaa näköyhteyttä ja mukanaolon fiilistä.\nUpeat lavasteet. Vaikuttavinta oli papin henkinen taistelu maallista rakkautta vastaan. Quasimodosta olisi voitu tehdä “hirviömäisempi” ulkonäöltään.\nMahtavaa teatteria. Kaikki onnistui taas hyvin. Nähdään pian.\nNäytös oli todella hieno, etenkin lavastus oli erityisen onnistunut. Myös väliaikatarjoiluna ollut Quosimodo-leivos oli herkullinen!\nKiitos, että sain tarjota raumalaiselle ja helsinkiläiselle serkuilleni hienon tamperelaisen teatterielämyksen. Upeat näyttelijät ja maittavat väliaikatarjoilut.\nItse esitys: ällistyttävän upea, esiintyjät antoivat kaikkensa ja loistavia roolisuorituksia Lavasteet uskomattoman upeita Ohjaus ja musiikki aisteja hivelevää.\nErin omainen esitys erinomaiset näyttelijät ja hyvä laulajat en ole aikoihin ollut näin erinomaista teatteria nähnyt .eläydyin niin täysin tapahtumiin että välillä olin ihan liikuttunut. koko näytös ansaitsee suuret kiitokset.\nParasta teatteria mitä olla saattaa, kiitos! Itse teatteri hieno, kulku sujuvaa, jono lyhyt väliaikatarjoilussa, oikein olimme tyytyväisiä ja tulemme kyllä uudestaan!\nAivan upea esitys kaikin puolin. Olin ihan haltioissani, että sain kokea esityksen jonka muistan pitkään. Paikkani oli parvelta toiselta riviltä, siis vielä loisto paikkakin. Kuoro lauloi vieressä ja lavalle näkyi hyvin. Suuret kiitokset vielä kerran , onnistuitte mielestäni täydellisesti. Käsiohjelma oli myös vertaansa vailla.\nTampereen teatterin verkkoasiointi ja palvelu teatteri-iltana ovat moitteettomia ja mikä tärkeintä – itse esitys nytkin erinomainen. Se, missä olisi toivomiseen varaa, koskee teatterin aula- ja ravintolatiloja. Tilojen ahtaus on olemassa olevissa rakenteissa vaikeasti korjattava ongelma, mutta kieltämättä hieman heikentää teatteri-illan elämystä.\nNotre Dame oli aivan mahtava! Upea taso ja lavasteet olivat todella hienot. Ainoa huono asia oli se, että savua oli niin paljon, minulle tulee siitä vähän huono olo. Ymmärrän toki että se on hieno visuaalinen ele, mutta joissain kohtauksissa sen runsas käyttö tuntui jo vähän päälle liimatulta. Muuten aivan upea ilta! Kiitos!\nAivan loistava musikaali -ihan maailman tasoista. Esiintyjät ja lavasteet superia. Ei tarvitse enää haikailla Lontoon musikaaleja. Junamatka Tampereelle Helsingistä tehdään taas toistekin.\nNotre Damen Kellonsoittaja oli hienosti tehty ja toteutettu, uskollinen Disneyn versiolle muttei kuitenkaan kopio. Oma aikuisiän ammattihaave lavasterakentamisesta muistui taas mieleen, se olisi työ mitä haluaisin oikeasti tehdä!\nHuikeaa, meitä oli 60 hengen bussillinen jo varttunutta väkeä, esitys hurmasi meidät täysin. Kyynel kimalsi silmäkulmassa ja lavastus antoi monia Wau-elämyksiä. Olette te taitavia!!! KIITOSKIiTOSKIITOS!!!\nKiitos, upea musikaali, loistavat näyttelijät, tarina, puvustus, musiikki, lavasteet ja esitys. Nauteimme taas kerran mukavasta iltapäivänäytöksestä. Kannatti tulla pidempääkin. Kiitos paljon.\nAivan loistava musikaali, paras tähän mennessä Suomessa näkemistäni musikaaleista: loistavat roolisuoritukset, mahtavat kuoro- ja tanssikohtaukset ja ennen kaikkea super hyvä lavastus. Olen lähettänyt suositukset kaikille ystävilleni. Bravo!\nKiitos hienosta esityksestä 18.10. Laulajat olivat hyviä, rooleihinsa sopivia ja äänen käyttö todella hyvää. Lavastus upea ja kuorolaiset hyvin mukana, joskin parvilla jäivät vähän etäisiksi.\nAinoa miinus tulee yleisöstä. On hieno asia, että saadaan nuoria yhä enemmän teatteriin. Jotenkin kuitenkin häiritsi vähän väliä taputusten lisäksi eri puolilta katsomoa huudot, jotka sopisivat paremmin lopputaputusten yhteyteen, ei näytelmän välihuudoiksi. Selvästi häiritsivät ja osin vielä kohdissa, joissa todennäköisesti häiritsivät myös näyttämötyöskentelyä. Menivät ajoittain seuraavan kohtauksen päälle. Ymmärrän, että nuoret festareilla ja muissa vastaavissa konserteissa eläytyvät musiikkiin ja lavaesiintymiseen, mutta jotenkin tuntui nyt vähän häiritsevältä. Tämä nyt on minun mielipiteeni, ja voin olla totaalisesti väärässä. Itse koen vain teatteriin kuuluvan tietynlaisen käyttäytymisprotokollan. Nauraa ja taputtaa pitääkin silloin kun siihen on aihetta ja aihetta toki Notra Damen kellonsoittajassa oli.Kiitos hyvästä esityksestä ja toivomme, että esitys kantaa vielä pitkälle.\nUpea kokonaisuus. Ihastelimme erityisesti mahtavia lavasteita, upeaa kuoroa sekä quasimodon ja frollon näyttelijöiden hienoja roolisuorituksia. Kaikki olivat kyllä tosi hyviä. Tykkäsimme myös käsikirjoituksesta, jossa disneyn versiota oli muokattu ja lauluja sanoitettu uudelleen. Itku tuli monta kertaa. Ainoa, mikä häiritsi, oli yleisön kovaääniset huudot väliaplodeissa. Jatkuvat väliaplodit katkaisevat muutenkin tunnelman ja kirkuminen ja vislaus eivät kuulu mielestäni teatteriin. Tämä ei toki ole teatterin vika, enkä tiedä miten tällaiseen voisi edes vaikuttaa. Käymme paljon teatterissa, enkä ole ennen törmännyt tuollaiseen käytökseen.\nUskomattoman hieno! Kiitos!\nNotre Damen kellonsoittaja oli upea teos. Mahtava lavastus, kaunis musiikki, taitavat näyttelijät.\nOnnistuitte kaikessa. Erityisesti kuoro loisti. Istuimme toisella parvella. Sinne tuntui orkesteri hieman peittävän erityisesti Ilkka Hämäläisen matalia ääniä. Luulen, että balanssi olisi ollut parempi permannolta kuultuna. .\nEsitys mahtava, upeat kulissit. Kannatti lähteä Porista.\nTosi hieno esitys kaikin puolin; näyttelijät, lavasteet. Väliaika tarjoilut Quasimodo leivoksineen. Kannatti tulla Iisalmesta asti näkemään mahtava esitys.\nSuper hyvä, kiiiiitos. Lavasteet, tanssit aivan kaikki.\nHei! Eilinen 18.10. Notre Damen Kellonsoittaja -esitys oli matavaa katsottavaa ja kuunneltavaa. Taidokasta kaikin puolin.\nKaikin puolin erinomainen esitys. Näyttelijöiden työ, lavastus, äänet, valot, ohjaus ja mitä kaikkea muuta. Tulen katsomaan toisen kerran ?\nParas kohta oli kuningas ja keinuhevonen\nOlipas korkeatasoinen esitys. Ei jättänyt toivomisen varaa\nIso kiitos upeasta teatterielämyksestä! Kaikki sujui enemmän kuin hyvin nuoremmankin katsojan kanssa.\nUseissa esityksissä musiikki kuulostaa aika voimakkaalta kautta linjan, jos sitä vertaa puheeseen. Tietysti musiikki ja muut tehosteäänet ovat voimakkaampia, mutta minusta äänen voimakkuutta ja nimenomaan eri tehoja, etenkin hiljaisia ääniä soisi käytettävän enemmän erilaisten tunnetilojen aikaansaamiseksi. Pienessä teatterissa uskoisin vähemmänkin riittävän, mutta tämähän on yleinen nykyinen suuntaus, volyymia kasvatetaan jokaisella taiteen saralla, miksihän?\nEsityshän oli aivan loistava , täytyy vaan ihastella näyttelijöiden ammattitaitoa , kuinka monipuolisia taitoja heillä on . Samoin kuin lavastus oli myöskin hyvä , ihmetellä täytyy kuinka he aina onnistuvat . Sekunneistahan on usein kyse , että kaikki menee nappiin. Hyvä kokemus oli kaiken kaikkiaan ja teatteri itsessäänkin on mukava .\nKiitokset todella upeasta esityksestä. Kuuden hengen seurueemme oli tosi tyytyväinen kokemaansa. Näyttelijät lauloivat ja esiintyivät loistavasti, lisäksi musikaalin lavasteet olivat toteutettu hienosti käyttäen hyväksi yläparvea.\nMielestäni esityksen äänentoisto ei toiminut niin hyvin kuin olisi pitänyt. Välillä oli todella vaikea saada selvää, mitä esiintyjät sanoivat lavalla tai mitä laulussa laulettiin. Mielestäni Petus Kähkösen ääni katosi laulaessa. Yleisön penkit olivat erittäin epämukavan ahtaat, itse en ole kuin 175 cm nainen (paljon lyhyempi kuin äitini) ja minullakin jo osuivat polvet edessä olevan tuolin selkänojaan. Muutenkin näkyvyys lavalle oli erittäin heikko. Ehkä näin suuren luokan produkstiot eivät sovellu Tampereen teatterin pienelle näyttämölle. Mielestäni on erittäin harmi, että me maksoimme täyden hinnan lipuistamme ja vieressämme olevat olivat maksaneet vain 10€, koska tolppa rajoitti näkyvyyttä. Tolppa rajoitti myös meidän näkysyyttämme ja kärpäsen kakan kokoisesta telkkarista oli todella hankala seurata mitä esityksen yläsillalla tai parvekkeilla tapahtui. Istuimme rivillä 13. Näyttelijöiden hienosta roolisuorituksesta ja upeista lauluista huolimatta päälimmäiseksi fiilikseksi jäi harmitus, siitä ettei esityksestä voinut nauttia täysin rinnoin. On erittäin harmillista, että esityksestä ei voi kaikilla paikoilla nauttia yhtä esteettömästi ja hinta on kuitennkin erittäin korkea.\nEsitys oli loistava -hyvä musiikki, laulajat ja kuoro loistivat -upeat lavasteet -osaavat näyttelijät -puvustus upea.\nValtavan vaikuttava elämys, suuren suuret kiitokset! Oli elämys saada seurata mm. kuoron työskentelyä parvekepaikoilta. Ylipäätään kaikki esityksen osa-alueet oli mietitty ja toteutettu huolella ja mahtavasti. Väliaikatarjoilua emme käyttäneet, joten sitä en voi arvioida, mutta kaikki muu toimi upeasti! ❤\nHieno esitys kokonaisuudessaan.\nAivan mahtava esitys. Olimme 50 hengen ryhmänä. Kaikki tykkäsivät kovasti. Näyttelijät tekivät hienot suoritukset ja osasivat hienosti laulaa. Kaiken kaikkiaan täydellinen esitys. Yleisö nousi seisomaan lopussa aplodien aikana. Ihan ihana tunnelma katsomossakin. Kotimatkalla (meillä 130 km Tampereelta Lahteen), keskustelimme esityksestä. Uskoisin, että meidän asiakkaat muistelevat vielä pitkään tätä esitystä, oli niin vaikuttava.\nEsitys oli tosi onnistunut. Ihana elämys, mahtavat näyttelijät ja kauniit ja vaikuttavat musiikit.\nLoistava esitys, tulimme varta vasten Hgistä tätä katsomaan ja kyllä kannatti. Kiitokset myös väliaikatarjoilun järjestelyistä Katja Långille\nMahtavaa, ripaus Lontoon ja New Yorkin musikaaleista joita olemme nähneet. Lisää tälläistä. Kiitos! Viimeksi annoin palautetta Arktisit leikit. Luulin jo että Tampereen Teatteri on yhtä Saatanaa , Perketettä ja Vittua! Luotan taas teatteriin. Esitteissä tarvii selvästi kertoa mitä esitys sisältää! Ei koskaan enää Vittua! Jollekin se sopii ei kaikille. Tämä oli mahtava esitys ja varmaan menestyy kauan Notre Damen kellonsoittaja!!!!Kiitos!\nOlin vaikuttunut esityksen korkeasta tasosta! Kaikki päähenkilöt lauloivat todella hyvin! Kuorokin oli vakuuttava! En ole aiemmin käynyt Tampereen teatterissa ja kun astelin tähän pienehköön saliin, niin mietin, pystyykö tämän monimuotoisen tarinan näissä puitteissa esittämään. Kyllä pystyi! Lavasteet ja valaistus sekä puvustus olivat upeat. Kiinnitin tässä esityksessä erityisesti huomiota valaistukseen jolla loihdittiin upeita tunnelmia saliin. Patsaat olivat hauskoja. Samoin Esmeraldan katoamistemput. Jäin miettimään nukkeja esityksen alussa, Olisiko tämä prologi voitu esittää normaalistikin, koska sivunäyttelijöillä oli joka tapauksesssa useita rooleja. Mutta toimihan se näinkin.\nMusikaali oli aika lailla odotusten mukainen. Romaani (ja Disneyn elokuva!) on toki siirappinen, kuten genreen kuuluu, mutta näyttämöllä loppu oli onneksi (ilmeisesti) kirjalle elokuvaa uskollisempi. Tämä oli ensikäyntimme Tampereen teatterissa, joten emme etukäteen tienneet, että paikoillamme permannon takaosassa näkymää peittää parveke – onneksi oli kuitenkin monitorit. Palvelu oli hyvää, ja koroketyynyjä sai helposti ja niitä oli tarpeeksi!\nPidin esityksestä tosi paljon. Näyttelijät olivat loistavia, musiikki ja orkesteri samoin ja lavastus erityisen onnistunut. Kitos!\nUskomattoman upea musikaali, esiintyjät, kappaleet, rekvisiitta, kulissit– KIITOS!\nNotre Damen kellonsoittaja oli onnistuminen kaikilla osa-alueilla. Victor Hugo maalasi kauniin taulun, johon te valitsitte juuri oikeat kehykset. Vaikutuimme heti alussa, hetkestä toiseen, emme vähiten lopussa. Emme olleet vieraana Quasimodon kodissa vaan kanssaeläjinä, sillä johonkin tarinan osaseen voi kai jokainen samaistua. Teatterin ovet sulkeutuivat, mutta katedraalin kellot jatkavat soittoaan. Askellus jatkuu Pariisin kaduilla. Kiitos, näkemiin.\nHieno esitys, teatteri on valitettavan pieni suurille joukoille . Meitä olisi ollut tulossa bussilastillinen. Enemmän päivä näytöksiä.\nEsitys oli lumoava! Sen kiihkeys salpasi melkein hengen. Hetkeäkään ei ollut hukattu. Olin Pariisissa ja elin sen sykkeessä yhdessä näyttelijöiden kanssa. Notre damen lavastus teki yhtä suuren vaikutuksen kuin aito kirkko aikoinaan 60-luvun lopulla, kun siellä ensimmäisen kerran kävin. Ainoa toive ohjaajalle: älä pane Petrus Kähköstä nostamaan maasta kuollutta rakastettua ilta illan jälkeen. Nyt torstainakin kahdessa peräkkäisessä esityksessä. Se on tietysti hieno kohtaus, mutta entä jos selkä/jalat loukkaantuvat. KUKA silloin korvaa hänet? En halua menettää upeaa näyttelijää.. Uskon suureen rakkauteen muutenkin. Eivätkö he voisi vaihtaa viimeisiä vuorosanojaan jonkun kiven tai penkin päältä! Se olisi yhtä aitoa ja runollista.. Luottakaa tässä myös katsojan älyyn ja ymmärrykseen.. Meilläkin on tunteita ja mielikuvitusta! ?\nOli paras näkemäni musikaali i k i n ä. Aivan huikea lavastus ja loistavat näyttelijäsuoritukset.\nKiitos upeasta esityksestä! Teinin kanssa nautittiin ja jälkipeleinä oli hyvät keskustelut Victor Hugon Ranskasta.\nNäytelmä oli tosi upea,kellonsoittaja oli mahtava näytteliä jos myös kaikki päänäyttelijät. Ryhmämme oli tosi tyytyväinen näkemäänsä. Kiitos kaikille.\nHaluamme lähettää suuret kiitokset mahtavasta teatterielämyksestä 16.10 🙂 Kuoron tuomisesta musikaaliin mukaan sekä lavasteista olimme vaikuttuneita, kuin myös upeista näyttelijöistänne. Kiitos mukavasta illasta!\nHuikea esitys, olette onnistuneet roolituksessa, lavastuksessa, äänessä ja visuaalisuudessa! Napakymppi, haluaisin tulla uudestaan katsomaan.\nKiitos ihanasta esityksestä to 17.10. klo 19. Kaikki toimi ja sujui hienosti, väliaikamyyntikin ihmispaljoudesta huolimatta hoidettiin ystävällisesti ja hymy huulilla. Tämä on luksusta arjen keskellä!\nHieno esitys kokonaisuutena, lavasteet, laulut, sovitus.\nOlin katsomassa Notre Damea ja istuin eturivillä. Näytöksessä oli kohtauksia, joissa lavalta nousi kaiderekvisiitta, joka valitettavasti peitti hieman näköalaa eturiviltä. Paikkoja ei kuitenkaan myyty näköalarajoitettuina, joten asia jäi hieman harmittamaan.\nErinomainen esitys kokonaisuudessaan, kannatti tulla katsomaan. Hieno idea käyttää koko teatterisalia katedraalina, siis mainio katedralisaatio!\nOlimme eilen musikaalissa parvella takarivissä. Haluaisin antaa erityiskiitokset patsaskuorolle parvella. He lauloivat uskomattoman upeasti, niin kirkas kuulas sopraanokin ja olivat kyllä ilmiömäisiä patsaita. Olisimme mielellämme nähneet heidät lavalla loppukiitoksissa.\nNotre Damen kellonsoittaja oli koskettava ja vavahduttava teatterikokemus. Koko kokonaisuus oli mietitty tarkasti viimeistä yksityiskohtaa myöten. Lavastuksessa oli tehty äärimmäisen hienoa työtä.\nNäyttelijäsuoritukset olivat uskomattoman hienoja ja aitoja.\nKiitos loistavasta esityksestä. Se ei jättänyt tilaa kritiikille. Se koskeekin oheispalveluita. Pieni asia, mutta hieman jäi ihmetyttämään tilaamamme väliaikatarjoilun sijoittamista mahdollisimman kauas paikoiltamme. Jäi sellainen käsitys, että alakerrasta tultiin aika paljon ylös kahville ja yläkerrasta alas. Tuntui vähän hassulta.\nKävimme katsomassa Notredamenkellonsoittajan 16.9. Ja täytyy kyllä todeta, että esitys oli kaikin puolin niin mahtava, että vetää kyllä ihan sanattomaksi. Upeat esiintyjät, mikä lavastus ja puvustus, Wau! Kiitos mahtavasta elämyksestä ihan jokaiselle esitykseen osallistuneelle!\nAivan upea esitys jälleen kerran. Taidokas lavastus, hyvä musiikki ja näyttelijät. Äidin ja pojan laatuaikaa, tulemme mielellään uudestaan!\nTampereen teatteri on tuottanut viime vuosina upeita musikaalielämyksiä. Oikein odotamme, millaisia yllätyksiä teatterinne myös tulevaisuudessa tarjoaa. Iso kiitos ihanista elämyksistä. ❤\nKiitos upeasta musikaalista! Parvelta näkyi hyvin taidokas lavastus ja onnistuneet koreografiat. Musiikki siellä ylhäällä pauhasi hetkittäin turhankin kovalla äänellä.\nTäydellinen jokaiselta osa-alueelta. Näyttelijöitä, tanssijoita, ym henkilökuntaa oli enemmän kuin missään aikaisemmassa kappaleessa olen nähnyt. Kaikki esittivät osansa ihailtavasti. Kellonsoittaja Quasimodo oli kaiken edellä mainitun lisäksi tavattoman ketterä. Myös tanssijat olivat notkeita ja taitavia. Suuritöiset, näyttävät kulissit. Musiikki oli myös nautinnollista. Koko teatterisitys oli suurenmoista seurattavaa.\nNotre Damen kellonsoittaja-näytelmä oli todella upea! Lavasteet, puvustus, tunnelma ja näyttelijöiden roolityöt lauluääniä myöten. Nämä saavat koko seurueeltamme täydet pisteet ja koimme, että näytelmän lippu oli joka sentin arvoinen.\nOlimme katsomassa Notre Damen kellonsoittajaa syyskuussa 2019. Esitys oli kaiken kaikkiaan loistava; menee ehdottomasti hienoimpien musikaalikokemusten joukkoon. Kiitos!\nEsitys oli aivan mieletön ja oli todella hienoa päästä kokemaan se porukalla. Väliaikatarjoilut olivat asianmukaisesti järjestetty. 10+ koko porukalle!\nNäytelmä oli aivan ihana?. Kuoro-osuudet miellyttävät eniten, koska musiikki oli melodioiltaan mahtavaa ja esitykset saivat kylmät väreet. Näyttelijät erinomaisia. Ja, miten mahtavat olivatkaan kulissit!\nNotre Damen kellonsoittaja oli aivan mahtavan hieno. Musiikki soi sieluun saakka kauniisti, mukaansatempaavat tanssit, upeat roolisuoritukset, samain kuin lavasteet.. Kiitos.\nKiitos erittäin onnistuneesta musikaalivierailusta lauantaina 28.9. Tulimme 16-vuotiaan poikani kanssa Helsingistä päivänäytökseen katsomaan Notre Damen kellonsoittajia. Eturivissä ihasteltiin musikaalia ja elettiin hetki ranskalaista historiaa. Suurkiitokset koko henkilökunnalle!\nIso kiitos taas kerran Tampereen Teatterille! Notre Damen kellonsoittaja oli mielettömän upea teatterikokemus. Näyttelijäsuoritukset ja lavasteet olivat henkeä salpaavat. Olin katsomassa näytelmää äitini kanssa, joka istuu pyörätuolissa. Henkilökunnalle erityiskiitos hyvästä asiakaspalvelusta.\nPalautteeni on kauttaaltaan positiivinen, musiikki, näyttelijät, lavastus, ohjaus oli napsahtanut kohdalleen kerrassaan mainiosti, upea elämys! Kiitos.\nEsitys oli loistava, nytkin tulee kyyneleet silmiin sitä ajatellessa. Kaikki esiintyjät olivat upeita (ei haitannut pääosan vaihtuminen, oli loistava), lavastus uskomaton ja valot oli tosi hyvin toteutettu. Patsaat saavat erikoiskiitoksen myös.\nKyllä oli hengästyttävän huikea esitys; ihan kuin olisi itsekin ollut tapahtumien keskipisteessä mukana!\nUpea esitys ja hieno elämys! Ei kyllä jäänyt parannettavaa, oli kaikki niin kohdillaan. Iso kiitos kaikille teatterilaisille!\nPermannon rivillä 8 kuorolaulukohtausten ääni tuli liian voimakkaana. Äänen voimakkuus sekoitti laulujen sanat ja koski korviin. Muuten esitys oli loistava!\nMieliinpainuva esitys. Hienot näyttelijäsuoritukset! Kyyneleitä ei mitenkään voinut estää enää lopussa… Ihanaa, että panostetaan lavasteisiin ja kuorolauluihin. Kaikki tämä yhdessä kohotti meidät katsojat hetkeksi korkealle arjen yläpuolelle. KIITOS!\nOlipa upea elämys! Mukana oli ensi kertaa myös lapset (ns. Aikuisten teatteria katsomassa). Heille taisi jäädä myös mieliinpainuvat muistot kappaleesta ja teatterista.\nLähdin työkavereiden matkaan mukaan Notre Damea katsomaan ja kyllä kannatti. En ole teatteri-ihminen, mutta jatkossa saatan olla 🙂\nOlin ystäväni ja 14-vuotiaiden tyttäriemme kanssa eilen katsomassa Notre Damea. Toinen tytöistä vaikuttui jo heti ekan biisin aikana kyyneliin: “Kun se oli niin kaunis!” Itse koin ensimmäiset kylmänväreet Quasimodon muuttuessa “hirviöksi”. Ainoa miinus oli päälle liimatun “hauska” kuningas. Tuntui kovin irralliselta, muutoin niin onnistuneeseen ja koskettavaan musikaaliin. Petrus Kähköseltä kertakaikkisen upea, fyysinen roolisuoritus! Ja hyvä ihme sentään niitä patsaita: lumoavaa! Kaiken kaikkiaan todella hieno ja vaikuttava kokonaisuus.\nKiitos aivan upeasta esityksestä la 28.9.19 klo 14.30 Notre Damen kellonsoittaja. Kyllä nautittiin! Ootte te kaikki produktioon osallistuneet ihan ihme porukkaa! Risto Korhoselle erikoiskiitokset, on rooli mikä hyvänsä niin aina toimii! Rooli sademiehessäkin niin prikulleen hiottu ja koskettava!\nUpea esitys! Teatteriklubin kuulumisen ansiosta lippujen hankinta hyvissä ajoin oli helppoa. Kiitos.\nPalaute käynnistämme on pelkästään positiivista. Esitys oli suorastaan mykistävä, päätähdet, kuorot, lavasteet, tehosteet ja kaikki lavalla olleet. Lavanne on kohtalaisen pieni, mutta silti oli saatu loistava, todella näyttävä ja vauhdikas esitys, KIITOS. Olemme vierailleet teatterissanne usein ja varmasti jatkossakin.\nNotre Damen esitys oli lumoava, uskomaton! Kiitokset siitä!\nTodella taidokas produktio. Taitavat näyttelijät, upea puvustus ja huikea hieno lavastus! Tunnelma oli koko ajan käsinkosketeltavaa. Musiikki oli kaunista ja tuki näytelmää hienosti. Komea kokonaisuus. Kannatti tulla! Oli elämys.\nNotre Damen Kellonsoittaja on parasta, mitä Suomessa on teattereissa nähty ja aika paljon olen jo ehtinyt nähdäkin:) . Hienoja ideoita on koko esitys alusta lähtien täynnä. Henkeäsalpaavan upeaa!\nLoistava esitys ja uskomattomat lavasteet. Komea kuoro.\nEsitys oli vaikuttava ja moniaistinen. Tampereen teatteri ylitti odotukset. Kiitos!\nKiitos aivan loistavasta teatterielämyksestä Notre Damen katedraalissa. Loistavaa työtä etenkin lavastuksen ja puvustuksen osalta. Oli todella ilo päästä näkemään tämä näytös.\nKiitokset kaiken kattavasta esityksestä jota oli nautinto seurata. Istumapaikan valinnalla olisi päässyt itse ”lavalle” mutta hyvä näinkin. KIITOS!\nUpeat lavasteet – upea musiikki! Hienoa työtä!\nAivan uskomaton, huikea esitys!!! Heti sisääntulo teatterisaliin tosi vaikuttava: Notre Damin lasimaalaukset, patsaat, sisääntulo… Lavastus ja kulissit olivat täydellisen mahtavat ja henkeäsalpaavat!!! Kuoro ja sen maskeeraus ainutkertaista! Ja sitten itse pääosien ja kaikkien muidenkin näyttämösuoritukset kerta kaikkiaan maagista ja mykistävää!!! Arvosana: Loistava, 10+++\nTaitavasti tehdyt lavasteet, tunne ajoittain henkeäsalpaava. Upeat, osaavat näyttelijät. Valtavan hieno esitys kokonaisuudessaan. Nautintoa joka minuutti.\nKaikin puolin onnistunut teatteriesitys, niin järjestelyt kuin myös näytös. En keksi parannettavaa.\nKirjoitan tätä viestiä esityksen väliajalla, sillä ensimmäisestä puoliskosta jäi niin paha maku suuhun etten voinut odottaa. Esitys itsessään on aivan loistava lavasteita myöten, mutta järjestyksenvalvonnassa on parannettavaa. Istumme toisessa rivissä äitini kanssa, ja suoraan edessämme istuu kaksi naista jotka nauravat. Paljon. Kovaan ääneen. Koko ajan. Ja vislaavat ja huutavat taputtaessaan. Kun tätä oli jatkunut jo noin tunnin verran, nojauduin eteenpäin ja sanoin ”anteeksi, voisitteko yrittää olla vähän hiljempaa?” Ja vastaus oli tyly ”kyllä silloin saa nauraa kun naurattaa”. Totta, enkä pyydäkkään mahdottomia – ainoastaan sitä, että jokainen pitäisi tunteenpurkauksensa jotenkin järkevällä tasolla eivätkä häiritse muiden teatterikokemusta.\nNotre Dame kellonsoittaja, erinomainen näytös.\nLoistava esitys. Tullaan taas!!!\nTeatterin koko antaa ihanan läheisen lähestymistavan yleisön ja näyttelijöiden välillä. Lavasteet loistavat. Liikkuminen sujui hyvin, vaikka näytäntö oli loppuunmyyty. Ilmastointi toimi hyvin. Kiitettävä kokemus. Ja itse esitys vei sydämen ❤\nVarasimme liput Aplodista noin vuosi sitten. Arvostamme sitä, että kanta-asiakas voi noutaa liput n. 1kk ennen näytäntöä. Musikaali oli loistava, varsinkin Pia Piltz Esmeraldana oli iloinen yllätys. Paras näytelmä vuosikausiin. Väliaikatarjoilut pelasivat sovitusti ja leivokset hyviä.\nOikein hyvä, teatteri sekava ja paljon portaita.\nPiia Piltz oli roolissa hyvä. Kiitos hienosta musikaalista.\nLoistavaa kerta kaikkiaan!\nAivan mahtava esitys! Olimme niin positiivisesti yllättyneitä, ettei äärtä eikä laitaa!! Upea musiikki, hyvä orkesteri ja taitavat laulajat (näyttelijät), lavasteista puhumattakaan! Haluan käydä katsomassa sen toisenkin kerran, jos vaan saan liput. Nämä liput tilasin heti kun se oli mahdollista. KIITOKSET KAIKILLE musikaalin toteuttajille, ja erikoiskiitos Quasimodolle! Kuinka jaksoikin koko illan kiipeillä ja vielä laulaa!\nEsitys oli mahtava, vaikuttava. Kaikki toimi hienosti, on mukavaa käydä teatterireissulla Tampereella. Esiintyjät hurjan ammattilaisia ja taitavia. Kiitos taas mahtavasta elämyksestä!\nKiitos, oli aivan erinomainen Notre Damen kellonsoittaja. Vuosi sitten katsoin Anna Kareninan, seki oli hyvä.\nUpea esitys! Mielettömät lavasteet ja upeat esiintyjät!\nHyvät näyttelijä suoritukset. Lavasteet, puvustus ja musiikki todella hyvää! KIITOS\nNäytelmässä oli todella hieno lavastus, erityisesti pidin patsaiden henkiin heräämisestä. Kaikki näyttelivät todella elävästi roolinsa ja laulut olivat kauniita ja mukaansa tempaavia. Negatiivista oli vain lippujen korkeat hinnat sekä se ettei lippuja varattaessa voinut valita paikkoja vaan jotkut paikat vain annettiin.\nNäin näytelmän sekä permannolta (rivi 12) että parvekkeelta ja ehdottomasti parempi parvekkeelta. Permannolta katsottaessa jää näkemättä hienot ylälavasteet sekä kuoro, ja vähän tylsä katsoa ruudulta ylhäällä tapahtuvat kohtaukset.+ upea viiden tähden musikaali Notre Damen kellonsoittaja hienosti\nEsitys oli loistava. Lavastus valot ja kaikki oli todella hienosti toteutettu.\nNotre Dame ihan huippu! Kaikki toimi hyvin, väliaikatarjoilua myöten.\nNotre Damen kellonsoittaja näytti ja kuulosti hienolta. Tauon kuohuviini maistui.\nHienot lavasteet meni puoliksi hukkaan permannon rivillä 14, kun yläosa jäi katveeseen. Näkyihän ne telkkarista jotenkin, mutta silti harmitti ettei tuota tiennyt lippua ostaessa. Muuten hieno esitys kyllä, mutta oliko jo vähän liian iso tuohon tilaan….\nKerrassaan mahtava ja koskettavakin näytös. Ihanat laulut ja tanssit ja myös tarina. Aika meni nopeasti kelloa katsomatta. Huikeat näyttelijäsuoritukset, varsinkin Petrus Kähkönen, wau. Väliaikatarjoilut kruunasi ihanan kulttuuririennon. Suuret kiitokset mieleenpainuvasta nautinnosta.\nTeatteriesitys oli aivan mahtava!\nKäyn melko paljon teattereissa ja Notre Dame oli kyllä yksi parhaista mitä olen nähnyt. Siinä yhdistyi musiikki, juoni ja näyttelijä suoritukset loistavalla tavalla. Kiitos upeasta kokemuksesta! ?\nPakko sanoa, että tämä oli paras teatteriesitys, jossa olen itse käynyt! Näyttelijät huikeita, varsinkin Esmeralda ja Quasimodo. Ja musiikki plus kuoro aivan huikeat! Ainoastaan Fiipus jäi etäisemmäksi hahmoksi, johon ei oikein tykästynyt. Kaiken kaikkiaan erinomainen!\nHieno oli esitys. Hyvin luotu tunnelma silloiseen aikaan ja saatu patsaat elämään tarinan mukaisesti.\nAivan upea musikaali.\nNotre Dame oli huikea esitys !! Onnistuitte hyvin.\nNäytelmän alussa katsoja tuuditetaan huolenpidon ilmapiiriin ja siihen uskoon että hyviä, välittäviä kanssaihmisiä on oikeasti olemassa. Uskomattoman hienolla näyttelijätyöllä katsoja johdatellaan piinaavan, lopulta kammottavan tilanteen syövereihin missä kauhuntunne on lähes käsinkosketeltavaa. Teatterista lähtiessä sitä katsoo kaikkea vähän uusin silmin – eikä niin kovin luottavaisena enää.\nKiitos esityksestä. Loistavat lavasteet, koko teatterisali ja näyttämö oli hienosti käytetty. Tarina ensimmäisen jakson aikana sekava ja hidas, parani kohti loppua.\nKyllä kannatti tulla katsomaan Notre Damia täältä Etelä-Karjalasta. Liput järjestyi vielä hienosti kun kyseli sähköpostilla. Emäntä sai hienon syntymäpäivälahjan, kiitos teille?\nNo olihan huikea esitys! Näyttelijät onnistuivat aivan mahtavasti omissa suorituksissaan, mutta erityiskiitos menee lavastuksen ja puvustuksen suunnittelulle. Lavastus näytti, kuinka ideoimalla saa vanha näyttämö aivan uuden ulottuvuuden.\nEsitys oli vaikuttava, lumoava ja iski suoraan sydämeen! Suuret onnittelut panostuksestanne kotimaisen musiikkiteatterin voittokulkuun. 10+\nKiitos koko ryhmämme puolesta, että pääsimme mukaan todistamaan hienoa ensi-iltaa! Kokemus oli mahtava ja näytös upea.\nAivan huikea esitys kokonaisuudessaan, kiitos.\nNotre Damen kellonsoittaja oli U P E A !!! Kylmät väreet alkoivat heti siitä kun patsaskuoro avasi äänensä ensimmäisen kerran. Ja VAU miten häkellyttävän hieno lavastus!! Upeasti otettu koko tila haltuun ja saatu luotua satumainen tunnelma. Koko työporukka katseli ihastellen ja sain itsekin suuret kiitokset onnistuneesta teatteri-illasta – aivan kuin olisin ollut muka itse siihen vaikuttamassa.\nHuh, mikä teatteriosaamisen taidonnäyte!!! Kaikki temput käytössä, lavasteista ja tilasta kaikki irti. Tulipalot, savupommit, lattiasta nousevat hautakivet sekä vankityrmä… videoscreenit! Kuoron laulaminen, huikeat solistit, gargoylet ja rakenteissa kiipeily. Kylmät väreet meni monta kertaa ja itku tuli silmään. Aivan fantastinen teatteri-spektaakkeli. Kiitos!!!\nEsitys oli aivan huikea! Ylitti odotukset. Lavastus upea, samoin puvustus ja musiikki. Kiitos isosta elämyksestä!\nNotre Damen teatteriesitys oli viihdyttävä ja vaikuttava. Eritoten roolityöt Qvasimodolla ja kivipaitsailla!!!\nLoistava esitys ja hyvä väliaikatarjoilu!\nUpea näytelmä! Tilaamamme leivokset hyvät. Hieno ilta!\nIkimuistettavan upea esitys. Erityiset kiitokset Esmeraldalle, jonka sekä tanssit että laulut olivat mahtavia. Lisäksi hän oli hyvin kaunis ja sopiva Esmeraldaksi. Myös Quasimodon esitys oli upea sekä liikunnan että laulujen osalta. Oli vaikuttavaa nähdä ja kuulla yleisön seisoviltaan antamat raikuvat taputukset näytöksen jälkeen. Quasimodo on perheellemme hyvin tuttu. Jopa pienen pieni Quasimodo-koristenukke oli mukanamme näytöstä seuraamassa. Kiitokset hienosta illasta.\nValtavan taitavia roolisuorituksia ja laulajia ja mahtavaa yhteistyötä. Maailmanluokan esitys! Miten V. Hugo onkin niin ajankohtainen! Aina MUST! Uskomattoman hieno ja koskettava esitys. Oltiin nelistään, kaksi aikuista nuorta mukana. Nautittiin kaikki, ja esitys puhutti pitkään. Poikani sanoi, että pitäisi käydä useammin teatterissa. Kaikkien meidän palaute oli ylistävä. Loistavia, hauskoja oivalluksia kuten puhuvat, taitavasti “designatut” puhuvat patsaat, Tällaisia iloisia, humoristisia, satumaisia kohtauksia kaipaa – vastakohtana vaikeille aiheille. Tuntui hyvältä saada nauraa välillä, ja sitten taas vakavoitua ja olla hiiren hiljaa… Tampereen teatterissa on valtava tasokas ohjelmisto! Iso kiitos, jälleen kerran!\nKiitos, aivan loistava esitys. Menee parhaiden joukkoon kaikista näkemistäni teatteriesityksistä ja musikaaleista aivan ylivoimainen ykkönen.\nNotre Damen kellonsoittaja oli jälleen laatua, kiitos upeasta elämyksestä. Miljöö huolella toteutettu, henkilökunta erittäin ammattitaitoista ja ystävällistä. Teille kannattaa tulla kauempaakin, kiitos!\nNyt oli täyden kympin esitys!!! Pitäs päästä vielä uudestaan katsomaan.\nTäyden 10 + musikaaliesitys. Kaikki onnistui täydellisesti. Pääosien esittäjiltä huikeaa osaamista alusta loppuun. Pitäkää laatutaso jatkossakin näin korkealla niin istuimet täyttyvät katsojista ilta illan jälkeen. Musikaalitoiveena toivoisin esim. Jersey boysia.???\nTäydellinen kokonaisuus! Näyttelijäsuoritukset, musiikki, lavastus jne. olivat priimaa. Alun veto nukketeatterin keinoin oli mielenkiintoinen.\nHieno oli esitys. Enpä moitittavaa keksi.\nEsitys oli kokonaisuutena hyvä. Huippuhyvä lavastus ja kuorolaulu. Pääosien esittäjät hyvin sisällä rooleissaan. Ylidiakonin laulu virheetöntä ja replikointi selvää. Koko ensemble täysillä mukana. Dramaturgiaa ilmeisesti rajoitti oikeuksien valvoja.\nNotre Damen kellonsoittaja musikaali oli huikean hyvä! Loistavat näyttelijäsuoritukset ja hyvät lavasteet. Ystävällinen henkilökunta. Saatte olla todella ylpeitä!\nEnsinnä: Marjatta Kuivasto ansaitsisi Pro Finlandia-mitalin ja nimikkokadun Tampereelle! Myös hänen tiimilleen kunnia! Mikä lavastus; tuijottelin suu auki. Kaikki muukin oli huippua, lauluäänet, koreografia, kuoro ja sen sijoitus, musiikinjohto ja puvustus sekä valaistus ja äänisuunnittelu.TT onnistui taas 110%.Olin lauantain matineassa ja mietin, miten näyttelijät ja tanssijat jaksavat vielä iltanäytöksen ja vain pieni lepo välillä. KIITOS TT? Ohjaajalle myös kiitos, taas huippulaatua.\nEsityksessä kaikki oli hyvää. Roolisuoritukset erinomaisia, erityisesti mainitsen Ilkka Hämäläisen (Frollo). Lavastus oli häikäisevän upea. Mitään moitittavaa en keksi. Äänentoisto oli varmasti onnistuneinta, mitä olen teatterissa kuullut, musiikkia ja laulua oli oikein nautinto kuunnella.\nKäymme katsomassa n. 12-15 teatteri/musikaali/ooppera jne. esitystä vuodessa, ja mielestämme Notre Damen kellonsoittaja on yksi tasapainoisimmista ja parhaimmista esityksistä kautta aikojen! Sadunomainen tunnelma kietoi katsojansa ja tuntui kuin olisi istunut katedraalissa. Esitys oli täynnä komeita laulusuorituksia, visuaalista kauneutta, oivaltavia aikasiirtymiä (esim. nukkevauvasta Quasimodoksi) ja tilavaihdoksia, niin hauskoja kuin todella koskettaviakin kohtauksia. Ammattimainen ja ihana esitys, voisi käydä toisenkin kerran katsomassa!\nUpea, uskomaton esitys, ei voi uskoa kaikkea ennen kuin on nähnyt. Herkullinen väliaikatarjoilu toimi sujuvasti.\nYliluonnollisen hienoa teatteria. Väliaikatarjoilu samassa luokassa. Lämmin kiitos, tapaamme pian.\nUpeaa kaikki! Pakko katsoa uudelleen!\nKiitos hienosta elämyksestä! Uskomattomat lavasteet, huippu kuoro ja musiikki. Näyttelijät ylsivät parhaimpaan. Täydellinen ilta!\nKiitos upeasta esityksestä. Esiintyjillä upeat äänet ja lavastus vasta olikin upea, ja puvustus tuki esitystä täysin. Kiitos.\nTäytyy sanoa, että ole ikinä ennen käynyt katsomassa mitään näin hienoa teatterissa. Notre Damen kellonsoittaja mykisti minut ja aviomieheni täysin ylittäen samalla kaikki odotukset. Näyttelijät vetivät roolinsa ihan täysillä laulaen ja tanssien upeasti. Kuoro ja lavasteet olivat myös huikeat. Kokemuksena tämä oli ihan täysi kymppi, joten täytyy tulla Tampereen teatteriin useamminkin, vaikka ajomatkaa meillä onkin lähes 2 tuntia.\nTuhannet kiitokset ja ylistykset aivan mahtavasta musikaali kokemuksesta Notre Damen! Tarina avautui uudelleen ja kyllä jätti lähtemättömän vaikutuksen ja varsinkin Quasimodon eläytyminen – halaukset Petrus Kähköselle!!!\nKaikki ylisanat on jo käytetty , jos asuisimme lähempänä tulisimme uudelleen katsomaan esityksen. Mikään matka ei ole liian pitkä kun tällainen esitys on mahdollista kokea. Terv. Kemistä\nAivan huikea esitys. Mahtavat lavasteet ja näyttelijät. Kiitos kaikille.\nUpea esitys, todella onnistunut lavastus. Hienoa!!\nEsitys oli loistava, ja tilat toimivat hienosti.\nEsitys oli kaikin puolin huikea! Pääosien esittäjät luonnollisesti loistivat rooleissaan, mutta iso kiitos myös pienempien taustahahmojen esittäjille, jotka etenkin joukkokohtausten tanssinumeroissa nostattivat menon kattoon ja katsomossa hymyn huulille. Erityismaininnan ansaitsee myös lavastus, joka onnistui loihtimaan autenttista Notre Damen ja Pariisin suuruuden tuntua Tampereen Teatterin verraten pienelle lavalle.\nLoistava esitys kaiken kaikkiaan!\nKiitos niin hienosta esityksestä. Oli kyllä paras teatterimusikaali, mitä ikinä oon nähnyt! Tulen varmasti katsomaan uudestaan. Ihan huippua!!! Kiitos!!!!\nKiitos! Tulin viettämään syntymäpäiviäni isän ja pojan kanssa ensin teatterin illalliselle ja sen jälkeen musikaalia katsomaan. Musikaali oli upea! Tulimme Espoosta ja suosittelin sitä facessa.\nEsitys oli kaikin puolin erinomainen.\nnotre damin kellonsoittaja esitys oli aivan ihana. näyttelijät lauloivat ihanasti.\nHieno esitys. Upea ääni Esmeraldalla. Mahtava kuoro, 86v tätini kysyi ovatko patsaat oikeita niin hiljaa ne parvella seisoivat. Hän ei oikein kuullut kaikkea koska istuimme parvella. Ja induktiosilmukka on vain alhaalla ja meillä oli viimehetken liput. Häntä loukkasi ristin kantaminen tai sen päällä makaaminen. Lavasteet olivat modernit ja äänimaailma vaikuttava. Savu ja katku kävi kurkkuuni , kun on astman ahtautta. Onneksi se oli lopussa ja kun istuimme reunalla pääsi pian tulipalosta hengittämään käytävälle. En ole ennen käynyt Tampereen teatterissa, tämä oli positiivinen kokemus. Hienoa työtä. Kiitos.\nNotre Damen kellonsoittaja soitti sielua. kiitos – vierailulla kaikki meni hienosti!\nEsitys oli HYVÆ ¡\nEsitys ja puitteet olivat kerrassaan upeat, jälleen. Suuret kiitokset!\nAivan uskomattomat kulissit ja puvustus. Nautittava kokonaisuus. Ainoastaan Larin puuttuminen oli miinusta, ?\nTässä oli onnistuttu kaikessa. Roolisuoritukset olivat onnistuneet. Ja ennen kaikkea lavastus oli aivan upea.\nEsitys oli huikea, aion ehdottomasti katsoa sen vielä uudestaan. Mutta missä oli Lari Halme?\nTodella vaikuttava esitys. Käsittämättömän hienosti toteutettu lavastus. Näyttelijät erinomaisia. Kaikki kohdallaan niin hyvin, kuin voi olla. KIITOS\nHienon hieno teatterielämys! Tyytyväisiä ollaan 🙂\nAivan huikean hieno esitys musiikkeineen, lavasteineen, kaikkineen–>vahva suositus!\nKiitos! Esitys oli upea.\nVoi Esmeralda! Rakastan niin oikeudenmukaisuuden puolustajaa. Esityksessä sointuvat yhteen lavastus, puvut tanssit ja musiikki, laulajat, niin vaikuttavaa. Nousin paikaltani silmät kosteina, tunnekuohussa. Kiitos elämyksestä 9.9.\nEsitys oli erittäin hyvä, lavastus ja puvustuskin olivat todella onnistuneita. Musiikki valloitti.\nIhana näytös eilen, mikä meno ja meininki! Kiitos Tampereen teatteri. Myös yleisöä unohtamatta, jotka ihan selvästi olivat odottavalla kannalla ja rentoutuneita. Kokonaisuus oli siis napakymppi. Jäi todella hyvä mieli; pisteenä iin päälle luonnon suoma kesäinen päivä Tampereella! Me like!\nEsitys ja lavastus kaikkineen oli loistava. Kiitos!\nUpea ja koskettava esitys! Ammattitaitoiset näyttelijät, näyttävät lavasteet, kaunista musiikkia.. Palvelu narikassa ystävällistä ja sujuvaa. Kiva kun käytävillä oli tarjolla vettä juotavaksi. Miinusta pitkistä vessajonoista.\nHuikea elämys! Upeaa laulamista, kaunis musiikki ja koskettava tarina!\nYllättävä ja vaikuttava esitys, loistokkaat kuorot ja musiikki. Monilahjakkaat näyttelijät, hieno lavastus sekä puvustus. Upea kokonaisuus, joka tuotti meille paljon nautintoa ja nyt jälkeen päin ajatusten vaihtoa. Kiitoksia!\nMusikaali oli hieno elämys. Kaikki: ohjaus, roolisuoritukset, lavastus, puvustus…. olivat ihan huipputasoa. Katsojaa vietiin tunteesta toiseen. Ainoa mikä jäi hävettämään oli katsojien kova kiire poistua paikalta. Kyllä pitäisi jaksaa kiittää hyvästä suoritusesta kunnon abloodeilla.\nAivan huikea esitys kaikin puolin! Uskomattomat lavasteet! Upeat näyttelijäsuoritukset !\nOli upeat Notre Damen lavasteet ja näyttelijät esitti tosi upeasti. KIITOS!\nNäimme Notre Damin kellonsoittajan ke 11.9. ennakkonäytöksessä. Musikaali oli huikaisevan loistava, ja muutoinkin kaikki sujui mainiosti väliaikatarjoilua myöten, vaikka näytös oli loppuunmyyty. Kiitos elämyksestä!\nNyt oli täydellinen teatterikokemus, alkumetreiltä eli lipun ostosta eilisen esityksen loppukiitoksiin. Kaikki sujui kiitettävän kympin arvoisesti, väliaikakahvien esmeralda-leivoksen makua myöten. Notre Damen kellonsoittaja oli katsoja/kuulijakokemuksena HUHHUH. Joka ainoa palikka kohdallaan, ei pysty edes erittelemään onnistumisia. Parannettavaa?! Mitä ihmettä voisi vielä keksiä. No sen, että jos ja kun teatterikauden avaus syksyllä on tällainen, miten sen mukava voi vielä ylittää Kiitos kaikille Notre Damen tekijöille.\nEsitys oli upea. En kyllä muista, että olisin koskaan nähnyt missään esityksessä niin puhuttelevia lavasteita puhumattakaan näyttelijöiden suorituksista.\nHieno teos. Perinteistä sujuvaa, visuaalista nähtävää. Hienon lisämausteen ja tunnelatauksen tuo jylhä kuoro. Uusia lahjakkaita näyttelijöitä lavalla – hienoa uudistumista vanhalta teatterilta. Tulee olemaan suuri menestys. Onnea!\nOnnistuitte kaikessa – paitsi säässä – mutta sehän ei ole teidän päätettävissänne! Paras oli esitys: upea, huikea, tunteellinen. mukaansatempaava – täysi kymppi plussa taas kerran!\nNotre Damen kellonsoittaja, musikaali joka jättää varjonsa muut. Ennakkonäytös. Sali täynnä. Kahden ja puolentunnin jälkeen ylöisö hurraa seisoaltaan. Aktiivisena teatteri-ihmisenä en ole ihastunut mihinkään musikaaliin näin paljon. Petrus Kähkönen tekee mielettömän roolin, jollaista ei ennen ole nähty. Mielen räjäyttävä yhdistelmä Draamaa Komediaa ja Tragediaa. Rakastuin…10/10\nEnnakkonäytös 11.9. Todella vaikuttava esitys, upeat lavasteet, aivan mahtavat näyttelijät, musiikki, valaistus, puvustus…KAIKKI! Ainutlaatuista saada kokea näin upea esitys. Toivottavasti katsomot täyttyvät ja ihmiset käyvät toteamassa saman kuin minä. Pakko tulla kokemaan tämä vielä uudelleen.\nKerta kaikkisen upea tuotanto! Ainoa harmi oli kun ulko-ovella Quasimodo ei ollutkaan jakamassa lähtösuukkoja, vaikka ohjaaja niin alkuspiikissään lupasi.\nKävin katsomassa Notre Damen kellonsoittajan 11.9. Esitys oli todella hieno ja näyttävä. Istuin permannolla viimeisellä rivillä, ensin harmitti ettei nähnyt koko lavaa mutta telkkarit auttoivat. Äänentoisto oli upeaa.\nHieno musiikki sekä solistit, tanssijat ja kuoro. Upea lavastus ja valotehosteet huippuluokkaa. Vähempi näytteleminen olisi riittänyt. Näyttelijä eläytyy rooliin, ei näyttele;) Suosittelen silti ystävilleni. Takapermannon monitoorit/skriinit hyvä ratkaisu, lieneekö tehty tähän esitykseen?\nOlipa ihan mielettömän upea musikaali! Erityisesti musiikillisesti, mutta myös lavastus ja puvustus. Teini-ikäinen seuralaiseni oli yhtä vaikuttunut. Kiitos myös ensi-illan tarjoiluista. Kaiken kaikkiaan loistava ilta.\nMahtava esitys! Pidimme kovasti. Voin suositella muillekin.\nNotre Damen kellonsoittajassa on onnistuttu kaikessa. Turha esittää korjattavaa sinne, missä mikään ei ole rikki. Erityisterveiset ja rispektii Marjatta Kuivastolle, että jo ensimmäisellä minuutilla olin aivan onnessani, että saan kuin istua Notre Damen kirkossa. Niin ja Petrus Kähkönen on saanut lisäfanittajan + Risto Korhosen kepparilla ratsastava kunkku oli kans yliveto!\nKiitos aivan mielettömän hienosta esityksestä ja mahdollisuudesta nähdä se! Olimme vaikuttuneita, liikuttuneita ja iloisia siitä kuinka hieno teatterin lumo voikaan olla. TT on niin upea ja intiimi teatteri, jossa katsoja pääsee aina osalliseksi esityksestä aivan ainutlaatuisella tavalla.\nEsitykseen paljon panostettu. Näkemisen arvoinen teatterikappale.\nKiitos Mielettömän Ihanasta Teatteri Illasta ,jossa kaikki oli 100% Onnistunutta Notredamin Kellonsoittaja oli huikee kokemus ihan kaikilla aisteilla Ja Teatteri Viihtyisä täynnä positiivista ilmapiiriä Ensimmäinen Visiittimme Tampereen Teatterissa Onnistui kaikin puolin ,,ihania ihmisiä,,,,,Ystävällistä henkilökuntaa ja kiva fiilis/kokemus kaikinpuolin\nKoko Tampere Yllätti meidät mihin menimmekin niin aina oli ystävällisiä ihmisiä Kiitolliset Onnelliset Teatterissanne kävijät\nUpea ensi-ilta. Kiitos.\nKiitos upeasta Notre Damen kellonsoittajasta! Olimme 13.9. ensi-illassa poikani kanssa. Palvelu oli ystävällistä ja sujuvaa. Kaikille tarjoillut kuohuvat oli mukava yllätys. Useissa paikoissa ensi-ilta kuohuvat tarjotaan vain kutsuvieraille / medialle ja me omalla rahalla tulleet ostamme alkumaljankin itse. Teillä tunsimme olevamme yhtä tärkeitä katsojia, vaikka olemmekin ”taviksia”. Pieni asia, joka tuntui hyvältä, kiitos teille! Ihailimme erityisesti esityksen lavastusta ja puvustusta, kuinka upeaa ja oivaltavaa työtä, wau! Ja onhan Petrus ihan mielettömän taitava omassa roolissaan, kuten koko työryhmä. Ollaan tulossa uudemman kerran katsomaan tätä upeaa esitystä!\nEn ole koskaan aiemmin nähnyt näin mykistävän hienosti lavastettua musikaalia, ei edes Nykissä tai Lontoossa. Muutenkin musikaali oli jäätävän hyvä, täydellistä heittäytymistä esiintyjiltä. Huikea huikea show.\nHei kiitos oli todella hyvä kokemus käydä teatterissa ja ei ole turhaan kehuttu näytöstä ja kyllä näki ihan hienosti myös takaa kun oli laitettu ne kriinit, Mietin, että tulisinko katsomaan vielä toisenkin kerran.\nIhan huikea esitys ammattitaidolla. Hieno ohjaus ja lavasteet. Musiikki oli myös taidokkaasti esitettyä ja kaunista.\nKiitos upeasta illasta. Disneyn piirretty kolahti aikoinaan minuun johonkin syvälle. Innostuin siinä näyttelijäntaiteesta ja tummista teemoista sekä hyytävästä ihmismielestä. Musiikki sykähdytti. Löysin Saksasta vahingossa musikaalitallenteen vuonna 1999 ja olen siitä asti salaa toivonut, että tämä tuotaisiin Suomeen. Teoksenne ei pettänyt. Sulattelin ja erittelin hyvää oloa auton ratissa myöhään illalla takaisin Helsinkiin. Kiitos pääosan esittäjille. Pakko tietysti nostaa Petrus Kähkösen Quasi. Laulu ja lavasteissa keikkuminen! Ja kiitos Lari Halmeelle Phoebuksesta. Jumaliste! Harvoin jaksan katsoa ”prinssejä” lavalla. Nyt odotin tätä pöyhkeilijää. Ja aivan upea laulaja. En siis kykene mihinkään kriittiseen juuri nyt. Pitkä odotukseni palkittiin. Ja sain hyvän syyn samalla tutustua kaupunkiin. Kiitti!\nEsitys oli mukaansa tempaava, hyvät roolisuoritukset kaikilta, hyvä musiikki ja vauhdikkaat tanssiesitykset. Virkistävä teatterikäynti! Lavasteissa, puvustuksessa ja tehosteissa nähty paljon vaivaa.\nAivan upea esitys! Vuosiin ei ole tullut vastaavaa eteen. Upeat lavasteet, upea puvustus, musiikki ja näyttelijät, kaikki oli nappiin. Mukana oli myös 11v. tytär, joka oli myös aivan haltioissaan! Tuhannet kiitokset!\nEsitys aivan mahtava! Kahvi+leivos erittäin hyvä, tarjoilu pelasi loistavasti.\nKiitos kaikilla osa- alueilla erittäin upeasti toteutetusta esityksestä. Vaikuttava tunnelma ja sanoma jää pitkäksi ajaksi muistoon.\nOlin todella iloisesti yllättynyt. Esitys oli väkevä, eikä missään kohtaan notkahtanut. Näyttelijät suoriutuivat loistavasti, yllätyin monen laulunlahjoista. Puvustukseen erityisesti onnittelut mm. patsaitten puvut. Lavastus täytti upeasti koko katsomon. Toteutus oli kymppi, onnea ja kiitos kaikille!\nAivan mahtava kokemus ja kaikki järjestelyt toimivat moitteettomasti.